Među uhapšenima i odbornik SDS-a – Zvornik Danas\nNaslovna/VIJESTI/Crna hronika/Među uhapšenima i odbornik SDS-a\nBIJELJINA, ZVORNIK – Policija je u opsežnoj akciji „Maped“ uhapsila sedam osoba, među kojima i Sinišu Trivkovića, odbornika SDS-a u Šekovićima, a sve zbog šverca droge i oružja, saznaju Nezavisne novine.\nNezvanično, u ovoj akciji uhapšeni su i Miljan Lošić, šef Civilne zaštite u Šekovićima, potom Zarija Kraljević, radnik Šumskog gazdinstva „Vlasenica“, i Ljubo Stojanović iz Osmaka. Uhapšeni su i Vlado Kanjerić i njegov sin Moris, koji je državljanin Hrvatske.\nDržavljanin Austrije, takođe osumnjičen za šverc droge i oružja, a koji je iz Šekovića otišao 1992. godine, u bjekstvu je i za njim će najvjerovatnije biti raspisana potjernica.\nIz CJB Bijeljina, navodeći njihove inicijale, kazali su da su izvršeni pretresi na deset lokacija na području Zvornika i Bijeljine.\n„Do sada je zaplijenjeno više od 11 kilograma modifikovane marihuane skank, četiri puške, sedam stabljika indijske konoplje, dva pištolja, sedam bombi, vaga za precizno mjerenje, više municije različitog kalibra, mobilni telefoni i SIM kartice, elektronska detonatorska kapisla“, kazali su iz policije.\nNakon hapšenja, nad uhapšenim se vrši kriminalistička obrada u Zvorniku, a još nije poznato da li su sprovedeni u Okružno tužilaštvo Istočno Sarajevo.\nIzvor blizak istrazi kazao je da se vrijednost zaplijenjene droge na crnom tržištu procjenjuje na oko 100.000 maraka.\nPrema njegovim riječima, Trivković i Lošić su u Šekovićima poznati kao ljudi „debelog“ džepa, međutim niko ne zna odakle im novac.\nOdbornik SDS-a je dovođen i u sumnju da je učestvovao u skrivanju 10 tona brašna koje je stiglo u humanitarnoj pomoći za ugrožene u majskim poplavama na području Šekovića.\nTakođe, kako saznajemo, sva humanitarna pomoć od poplava išla je preko Lošića.\nI ostali uhapšeni u „Mapedu“ imaju deblji dosije u policiji. Između ostalog, Vlado Kanjerić je hapšen zbog trgovine drogom 2009. godine u akciji „Gradina 2“.\nOn je zbog trgovine drogom odležao višegodišnje kazne u zemljama Evropske unije.\n– 11 kg skanka\n– četiri puške\n– sedam stabljika indijske konoplje\n– dva pištolja\n– sedam bombi\n– vaga za precizno mjerenje\n– više municije različitog kalibra\n– mobilni telefoni i SIM kartice\n– elektronska detonatorska kapisla\nakcija droga maped odbornik sds policija rs sekovici skank uhapšeni zaplijenjeno


Iz voćnjaka direktno u Rusiju - PKS-RPK Novi Sad\nDomaće voće i povrće moglo bi da preplavi police najvećeg ruskog lanca prodavnica. Lider sa ruskog tržišta, kompanija “Magnit” koja ima 10.000 prodavnica u Rusiji, dolazi sledeće nedelje na sastanak u Privrednoj komori Srbije, da “ošacuje” naše proizvođače poljoprivredno-prehrambenih proizvoda. Tako će naši voćari i povrtari imati priliku da svoju robu plasiraju na najveće tržište i to – bez posrednika.\nIako je, zbog oscilacije kursa, pada vrednosti rublje, a samim tim i povećanja nesigurnosti naplate, izvoz srpskih proizvoda u Rusiju od početka godine pao za čak 37 odsto u odnosu na lane, jedino polje gde se saradnja povećala jeste – hrana. Tako je Srbija u prva tri meseca ove godine povećala izvoz jabuka, krušaka, sira, mesa, kukuruza i ostalih prehrambenih prizvoda za 2,5 odsto. Sa dolaskom delegacije ruskog gigagnta, izvoz bi mogao biti još veći.\n– Privredna komora Srbije u cilju podrške izvozu srpskih kompanija prehrambenog sektora na tržište Ruske Federacije organizuje posetu predstavnika najvećeg ruskog trgovinskog lanca “Magnit” – kaže Dejan Delić iz Centra za bilateralnu saradnju PKS. – Eksperti “Magnita” posetiće na tri dana Srbiju od 27. maja i tokom razgovora sa srpskim proizvođačima voća i povrća, novim potencijalnim dobavljačima, definisati modalitet buduće saradnje i dogovoriti plasman proizvoda u Rusiju. Pozvali smo proizvođače da ponude svoje proizvode i učestvuju u individualnim razgovorima sa predstavnicima ove firme.\nSrbija je, prema podacima PKS, tokom prošle godine povećala izvoz poljoprivredno-prehrambenih proizvoda za čak dve trećine, a najviše plasmanom svežeg i prerađenog voća i povrća. Iako se izvoz ženskih čarapa, pokrivača podova i lekova smanjio i do 50 odsto, pojačana je tražnja za srpskim voćem i povrćem, što predstavlja mogućnost i za domaće male proizvođače.\n– Ulazak velikih trgovinskih lanaca iz Rusije na naše tržište, pruža solidnu šansu i nama, proizvođačima jedinog povrća sa zaštićenim geografskim poreklom – ističe Goran Puača, predsednik Udruženja “Futoški kupus”, koje se bavi upravo promocijom proizvodnje ovog jedinstvenog brenda u Srbiji, i okuplja njegove proizvođače.\nKupus iz Futoga do sada je retko dolazio na ovo veliko tržište, jer, kako objašnjava Puača, nije bilo kanala i intersovanja za njegov plasman.\n– Imamo kvalitet, a i dovoljne količine, samo, smatramo da bi sveži kupus bilo daleko lakše plasirati uz neko drugo povrće, koje već ima svoju poziciju, kao što je, na primer, šargarepa – objašnjava Puača. – Samim tim, troškovi transporta bili bi daleko manji, a i pozicija na tržištu bi bila bolja.\nU kompaniji “Delta holding”, koja je i najveći izvoznik jabuka, kod nas kažu da sa “Magnitom” sarađuju već četiri-pet godina.\n– Ova ruska firma je jedan od naših najvećih kupaca – kažu u “Delti”. – Uvek su imali stroge kriterijume kvaliteta i tražili jabuke prve klase. To što dolaze kod nas znači da žele da kupuju još više srpskih proizvoda. To je prilika i za ostale proizvođače.\n“Magnit” je gigant na tržištu Rusije sa 10.000 prodajnih objekata, sa preko 260.000 zaposlenih, 6.000 transportnih vozila, 27 regionalnih logističko-distributivnih centara i ostvarenim prihodom u 2014. godini u visini od oko 20 milijardi dolara. Firma je otvorena pre 20 godina i prvobitno se bavila prodajom hemijskih proizvoda za čišćenje doma, a zatim se proširila na hipermarkete robe široke potrošnje.


Beogradski centar za ljudska prava - Belgrade Centre for Human Rights » Glasanje na Fejsbuku za predstavljanje mladih iz Srbije\nMladi 12 opština u Srbiji pozvali su 27. oktobra zainteresovane da do 13. novembra glasaju na Fejsbuk strani projekta Otpakivanje za njihove sadržaje kojima su predstavili identitet svojih zajednica. Materijali, takozvani kulturni paketi, rezultat su radionica i zajedničkog rada mladih u okviru projekta Otpakivanje 2014/15 čiji cilj je povezivanje mladih u Srbiji. Od novembra će uslediti razmena među Kancelarijama za mlade u okviru koje će sadržaji biti predstavljeni u drugim krajevima zemlje, kao i priprema zajedničke predstave učenika koja će biti prikazana u februaru.Samostalna savetnica Ministarstva omladine i sporta Vesna Vidojević rekla je da to ministarstvo podržava projekat jer smatra da je važno da se različite zajednice upoznaju.\n„Tako se brišu razlike, uspostavlja se međusobno poštovanje, lakše se i lepše živi“, kazala je ona na sastanku na kojem su utvrđivani detalji narednih aktivnosti u projektu.\nU projektu učestvuje 12 kancelarija za mlade iz Srbije. Učesnici su u maju i junu organizovali radionice u kojima su mladi utvrđivali elemente koji određuju identitet zajednice u kojoj žive, a nakon toga su izrađivali takozvane kulturne pakete, odnosno na kreativan način prikazali svoje ideje.\nMeđu sadržajima koje su mladi prikupili, kreirali i postavili na internet su fotografije omiljenih mesta mladih u Raškoj, predstavljanje slovačkih tradicija i običaja u Bačkom Petrovcu, fudbalska utakmica Srba i Albanaca u Bujanovcu, grafiti sa porukama tolerancije u Prijepolju, kulturni sadržaji u doba poplava u Obrenovcu.\nTu su i folklor i narodne nošnje u Bosilegradu, biciklistički defile u Temerinu u najdužoj ulici u Srbiji, intervjui sa nosiocima starih zanata u Požegi, kulturna ponuda Savskog venca, urbana kultura Vranja, karakteristični običaji Trgovišta, draga mesta građana Priboja.\nUčesnici su ukazali da im je nakon izrade sopstvenih paketa sada zanimljivo da pregledaju i materijale drugih opština, čime se upoznaju sa njihovim odlikama što i jeste jedan od ciljeva projekta.\nSlede razmene i predstave\nKako je najavljeno, od novembra do januara će biti povezane po dve opštine, jednonacionalne sa muletietničkim i manje razvijene sa razvijenijim, kako bi se organizovale razmene manjih grupa učesnika projekta i drugima prikazali sadržaji stvoreni u toku projekta.\nKoordinatorka programa Nevena Nikolić rekla je da će se povezati Bosilegrad i Savski venac, Priboj i Trgovište, Temerin i Požega, Bački Petrovac i Vranje, Bujanovac i Obrenovac, i Prijepolje i Raška.\nOd novembra počinje i priprema predstave na osnovu materijala, kazala je Nikolić, dodavši da je reč o takozvanoj procesnoj predstavi, koja nastaje tokom rada na sadržajima, uz priče iz cele Srbije.\nIzvođenje predstave planirano je u februaru u nekoliko gradova, kazala je ona.\nProjekat finansira Evropska unija u okviru programa „Podrška civilnom društvu“, a sprovode Beogradski centar za ljudska prava, Komitet pravnika za ljudska prava (YUKOM), ApsArt Centar za pozorišna istraživanja i Medijski centar Beta, uz podršku Ministarstva omladine i sporta i Konrad Adenauer fondacije.\nPreuzeto sa sajta Euractiv


Đaci iz SAD srpskog porekla borave u zemlji predaka\nMinistar kulture i informisanja Vladan Vukosavljević sastao se u Ministarstvu kulture i informisanja sa srednjoškolcima srpskog porekla iz Sjedinjenih Američkih Država koji trenutno borave u Beogradu.\nMinistar je učenike, koji su rođeni u SAD, pozvao da sa posebnom pažnjom nastave da vode računa o očuvanju svog kulturnog identiteta, jezika i pisma i poručio im je da je veoma važno da imaju svest o tim vrednostima.\nVukosavljević im je preporučio da čitaju dela Ive Andrića, Meše Selimovića, Miloša Crnjanskog i drugih velikana domaće književnosti, jer iz njih mnogo mogu da nauče o srpskoj kulturi, istoriji i običajima.\nPoklonio im je dvojezičnu knjigu "Svetska baština Srbije", na srpskom i engleskom, u izdanju Republičkog zavoda za zaštitu spomenika kulture iz koje se mogu bliže upoznati sa bogatim kulturnim nasleđem koje Srbija ima.\nSastanku je prisustvovala predsednica i osnivač Srpskog instituta iz Vašingtona Danijela Sremac sa kojom je Vukosavljević razmotrio mogućnosti o predstavljanju akcije "Negujmo srpski jezik" u Americi.\nBilo je reči i o uvođenju linkova u okviru sajta Ministarstva kulture i informisanja koji bi pojednostavili upoznavanje naših ljudi iz dijaspore sa srpskom kulturom, umetnošću i istorijom.\nSrpski institut je organizovao "Program mladih lidera" sa ciljem da poveže djake srpskog porekla iz Sjedinjenih Američkih Država i mlade iz Srbije.\nMinistar kulture: "Ilustrovana" već drugi put stavila ljude u SKARADAN KONTEKST, ne može Ministarstvo da ih zabrani\nMinistar kulture: Rijaliti je SRAMOTA, ovo nije narod psovača i lakrdijaša\nMinistar Vukosavljević: U velikom smo problemu ako su rijaliti deo kulturne ponude\nAleksandar Rajković (73) iz Aleksinca po drugi put je počeo svoj život. U hodniku Klinike za kardiologiju niškog Kliničkog centra doživeo je kliničku smrt i potom oživeo.\nSrbiji ima oko 130.000 samohranih roditelja, kojima je pomoć države i društva u usklađivanju rada i roditeljstva najpotrebnija, rečeno je danas na konferenciji "Rad i roditeljstvo".\nPred naglu promenu vremena većina ljudi postaju meteoropate. Svi se žale da ih bole zglobovi, "krckaju" kolena, žigaju stare rane... Da li su to stvarni ili umišljeni simptomi? Nauka kaže - umišljeni.


Skandal: Lens Armstrong ostao bez sedam titula na Tur de Fransu zbog dopinga\nSedmostruki pobednik "Tur de Fransa" Lens Armstrong rekao je da je odustao od borbe protiv optužbi američke Antidoping agencije (USADA), koja je potvrdila da mu oduzima sve titule i da mu se brišu rezultati od 1. avgusta 1998. godine.\nUSADA je u saopštenju navela da je odustajanjem Armstronga od dalje pravne borbe, on automatski suspendovan i da mu se ne priznaje nijedan rezultat posle 1. avgusta 1998. godine, uključujući i sedam pobeda na Tur de Fransu, od 1999. do 2005. godine.\n"Ovo je tužan dan za sve nas koji volimo sport. Ovo je pravi srceparajući primer kako kultura sporta i pobeda po svaku cenu, ostavlja u senci fer takmičenje, ali je podsetnik za buduće generacije koje će se boriti na istom terenu, da uspeh ostvare bez korišćenja dopinga", rekao je izvršni direktor USADA Trevis Tajgart.\nArmstrong se iz profesionalnog biciklizma povukao prošle godine i smatra se za jednog od najboljih biciklista svih vremena, koji se vratio sportu posle borbe sa rakom.\nUSADA optužila je Armstronga i petoricu drugih biciklista da su 14 godina skrivali svoje doping aktivnosti.\nAgencija navodno poseduje dokaze i tvrdi da je bar desetorica Armstrongovih bivših kolega i rivala spremno da svedoči da se on dopingovao od 1999. do 2005. godine.


Đorđević: „Migovi“ iz Rusije dolaze na vreme - Sputnjik Srbija\nĐorđević: „Migovi“ iz Rusije dolaze na vreme\n15:34 01.06.2017 (osveženo 15:44 01.06.2017) Preuzmite kraći link\n„Migovi“ iz Rusije dolaze baš na vreme, u naredna dva meseca, izjavio je ministar odbrane Zoran Đorđević.\n„Prolazno vreme dolaska migova — baš na vreme“, odgovorio je Đorđević novinarima na pitanje kada stižu „migovi“, nakon svečane primopredaje 19 vozila „hamer“ koji je SAD donirala Vojsci Srbije.\n„Niste čuli nikada da je bilo ko od nas rekao da će to biti u martu, ili u aprilu, ili da smo licitirali bilo kojim datumom. Ja sam rekao, onog trenutka kada je postignut dogovor, da je nama u interesu da oni dođu što pre, kako bismo što pre krenuli sa modernizacijom, produženjem resursa, kako bi naši ljudi naučili i kako bismo što pre stavili u funkciju te avione — i ovih naših četiri i tih šest aviona, i naravno, radimo na tome“, objasnio je Đorđević.\nPrema njegovim rečima, radi se na svemu što je potrebno, od administrativnih do drugih procesa, kako bi „migovi“ što pre došli u Srbiju, a javnost će o tome biti blagovremeno obaveštena.\n„Ali nama je najbitnija bezbednost naših građana. Pravimo dugoročan plan razvoja sistema odbrane, gde želimo da predstavimo potpuno drugačiji koncept, pristup svemu, da znamo, kao što kaže predsednik za ekonomiju, gde želimo da vidimo našu vojsku u narednih 20 godina, šta ćemo sve da unapredimo. Znamo sve šta imamo, znamo šta nam je potrebno i želimo da vidimo sa predsednikom kako i na koji način da dođemo do toga, ali da to bude merljivo“, rekao je Đorđević.\nOnaj ko rukovodi sistemom odbrane, smatra ministar, treba i da odgovara za to.\n„To je dugoročno planiranje sistema odbrane, za koje će znati Narodna skupština i eto, tako ćemo znati prolazno vreme i moći ćete da ocenjujete i ministra odbrane i sve u tom sistemu“, rekao je Đorđević.\n„U toku modernizacije, opremaćemo ih najsavremenijim naoružanjem i u onoj ceni o kojoj smo govorili. Ne radi se o 185 miliona odjednom, nego smo se dogovorili da, dokle god postoji vek upotrebe, da bude i održavanje. Naši ljudi u vazduhoplovstvu već znaju koliko treba motora, koliko guma, kada se šta menja i tako dalje“, naveo je Đorđević.\nKako je rekao, znajući sve to, želeli smo da prekinemo praksu koja je bila ranije, potpuno pogrešno korišćenu- da servisiramo avione- kada stanu, kada istekne resurs.\n„Sada želimo unapred to da radimo“, istakao je Đorđević.\nMiG-29, Zoran Đorđević


Foto: Ministartstvo spoljnih poslova / Ustupljena fotografija\nUpravo je Novak bio centralna ličnost prijema u Ministarstvu spoljnih poslova Srbije povodom "Dana srpske diplimatije".\n[29.05.2020.] Говор Новака Ђоковића на свечаном пријему поводом Дана дипломатије\nTenisera je ugostio Ivica Dašić, ministar, i uručio mu plaketu za "izuzetan lični angažman i doprinos u promociji interesa Republike Srbije i njenog naroda u svetu". Sa Novakom je u ministartstvu bio i njegov otac Srđan.\n- Kao što svi vi volite svim srcem vašu zemlju i trudite se da u svetu promovišete prave tradicionalne i kulturne vrednosti vaše zemlje i vaše nacije na najbolji mogući način, tako i ja volim i poštujem svoju zemlju i svestan sam izazova i prepreka koje ponekada imam zbog toga. Nastaviću da volim i poštujem Srbiju i svoj narod. Nastaviću da poštujem i uvažavam sve druge narode sveta, jer verujem kada se deluje na takav način, iz takve emocije, da se nepogrešivo radi prava stvar, rekao je Ðoković obraćajući se zvanicama u Ministarstvu spoljnih poslova, među kojima su bili ambasadori svetskih zemalja u Srbiji.


Trening za medije o izveštavanju o Ciljevima održivog razvoja - Održivi razvoj za sve\nsocial-pillar 17 septembra, 2021 1 minut 0 komentara\nSocijalni stub platforme Održivi razvoj za sve, koji realizuju Fondacija Ana i Vlade Divac i Fondacija centar za demokratiju, organizovao je 10. i 11. septembra u Pirotu trening za lokalne medije o izveštavanju o Ciljevima održivog razvoja.\nTreningu su prisustvovali predstavnici/predstavnice TV Pirot, televizije „Belle Amie“, nedeljnika „Sloboda“ i kanala TV Pi-a, kao i organizacije civilnog društva koje su uključene u rad Platforme u Pirotu i realizuju lokalne kampanje zagovaranja za Ciljeve održivog razvoja.\nNa treningu „Izveštavanje o ciljevima održivog razvoja od 1 do 5“, predstavnicima medija bila je predstavljena Agenda 2030, primeri izveštavanja o gladi i siromaštvu, rodnoj ravnopravnosti i zdravlju.\nTrening je vodila Jovana Gligorijević, novinarka i urednica nedeljnika „Vreme“.\nTrening za lokalne medije će posle Pirota biti organizovani i za medije u Zaječaru i Apatinu.\nPlatforma COR 1 COR 17 COR 2 COR 3 COR 4 COR 5 Socijalni stub LEAVE NO ONE BEHIND Korona Lokalni nivo Vesti


Bendtner platio ceh - Sportske.net\nBendtner platio ceh\nNapadač fudbalske reprezentacije Danske Niklas Bendtner suspendovan je sa jedne utakmice kvalifikacija za Svetsko prvenstvo 2014. godine zato što je na donjem vešu otkrio ime nezvaničnog sponzora Evropskog prvenstva.\nStrelci? Gužva na vrhu...Ko su najbolji asistenti EP?Ocene - Kedira i Kron Deli najbolji, Gomez uzeo slobodan dan...Kratak bljesak Holanđana, Ronaldo ih poslao kući, ''Panceri'' otpisali DanceNemci ne daju popust, "narandžasta" misija bez nade?\nEvropska fudbalska unija (UEFA) saopštila je da je Bendtner kažnjen sa 100.000 evra i neigranjem na jednoj utakmici kvalifikacija za SP 2014 zbog nedoličnog ponašanja tokom proslavljanja gola.\nDanska tako neće moći da računa na njega u prvom meču kvalifikacija, 8. septembra kod kuće protiv češke.\nNovčana kazna za fudbalera druga je najviša na EP 2012. Fudbalski savez Rusije kažnjen je sa 120.000 evra pošto su navijači te reprezentacije napali redare na stadionu u Vroclavu.\nNakon gola protiv Portugala Niklas Bendtner je pokazao svoj donji veš, za šta je očigledno bio plaćen jer je na njegovim boksericama pisalo ime jedne svetske kladionice.\nNa šampionatu je zabranjeno reklamiranje "iz zasede" neovlašćenih sponzora, kao ni njihovo reklamiranje na dresovima igrača.\nNapadača je zasebno kaznio i FS Danske, zato što je prekršio politiku tima, pošto nacionalni savez ima veze sa rivalskom kladionicom.


Čeka se odluka o sudbini tendera za pasoše - Prnjavorski informativni portal\nAgencija za identifikaciona dokumenta, evidenciju i razmjenu podataka BiH (IDDEEA) je nakon kompletiranja žalbe koju je u postupku nabavke pasoških knjižica uložila kompanija “Džemalto”, tu žalbu proslijedila Kancelariji za razmatranje žalbi BiH na postupanje.\nU IDDEEA su juče rekli da očekuju da će kancelarija, u skladu sa Zakonom o javnim nabavkama i zaključkom Savjeta ministara BiH od 16. februara, rješavanju tog predmeta dati prioritet i što prije donijeti odluku.\n“Na tender su se prijavile dvije kompanije, čije će se ponude razmatrati nakon što kancelarija odluči po žalbi kompanije “Džemalto”, koja se, inače, nije prijavila na tender”, saopšteno je iz IDDEEA.\nIDDEEA je prije devet dana raspisala treći tender za nabavku pasoških knjižica nakon što su dva prethodna obustavljena takođe zbog žalbe “Džemalta”. Zbog toga bi građani nakon 21. marta mogli ostati bez pasoša, kada ističe ugovor sa firmom “Milbauer”, a koja je izabrana za dobavljača na prvom tenderu.\nPredsjednik RS Milorad Dodik izjavio je da političarima iz Sarajeva nikada nije odgovaralo to što je štamparija za lična dokumenta smještena u Banjaluci i da su našli naivne ljude u SDS-u da pričaju o navodnoj korupciji.\n“Nemaju nikakvih dokaza za to, ali je njihova priča dovela do mogućnosti da se u BiH vrati niži standard pasoša i da se uvedu vize, a riječ je o najreferentnijoj kompaniji koja izrađuje dokumenta za institucije i zemlje EU”, rekao je Dodik.


Koristeći naše proizvode, Vaša kompanija može ostvariti uštede na različitim nivoima, čime ćete naše usluge dobiti praktično potpuno besplatno.\nBilo da tek treba da formirate IT sistem ili želite nadogradnju postojećeg, suočićete se sa mnogim troškovima. Nabavka odgovarajućeg hardvera u skladu sa zadacima koji treba da se izvršavaju na njemu zahteva ozbiljnu analizu ponuda na tržištu. Kupovina jeftine opreme inicijalno štedi novac, ali nemogućnost realizacije zadataka čini je neupotrebljivom, te se ona najčešće preusmjerava na neki drugi zadatak, a ponovo se ulaže u skuplju opremu čime se pravi dodatni trošak. Sa druge strane kupovina skupe opreme, čiji će kapaciteti biti iskorišćeni samo 40% ili 50 % takođe je nepotreban trošak. Konsultacije sa nama omogućiće da nabavite najbolju moguću opremu u skladu sa Vašim mogućnostima i potrebama i izbegnete nepotrebno trošenje novaca. Dugogodišnjom saradnjom sa mnogim dobavljačima u Crnoj Gori omogućili smo našim klijentima nabavku opreme uz dodatni popust.\nRačunari ne mogu da rade bez softvera koji se instalira na njima. Kupovina licenciranog softvera je često obavezna, makar kada je u pitanju operativni sistem i MS Office. Cijene zavise od velikog broja faktora (broj računara, da li se program kupuje uz računar ili ne, da li ste prethodno imali licenciran softver...), tako da uz našu pomoć, sigurno možete odabrati najjeftinije rešenje. Međutim, ne mora se uvijek nabaviti licenciran softver. Postoji veliki broj potpuno legalnih, besplatnih programa za različite operacije koje se obavljaju u svakodnevnom radu. Mi ćemo pronaći ovakve programe za Vas, instalirati ih, naučiti vas kako da ih koristite i na taj način uštedeti novac koji biste potrošili na kupovinu licenciranog softvera.\nProsječan period vremena nakon kojeg se može zamijeniti računarska oprema je 4 godine. Nakon isteka ovoga perioda ne mora se uvijek kupiti novi računar. U zavisnosti od vrste posla koji se obavlja, uz manju nadogradnju računar se može uspješno koristiti još najmanje 2-3 godine.\nDakle, 2BI će pregledati stanje postojećeg računara, te predložiti nadogradnju (proširenje HDD, dodavanje memorijskih modula, promjena grafičke karte,...) čime ćete dobiti unapređenje karakteristike uz minimalno ulaganje. Takođe, napravićemo i spisak računara koji su za zamjenu i predložiti periodiku kako bi ti troškovi imali što manji uticaj na poslovanje kompanije.\nUštede koje se mogu ostvariti racionalnim korišćenjem mrežnih resursa kao što su štampači i skeneri mogu biti zavidne. Neophodno je ispoštovati procedure za štampanje dokumenata koje će propisati naši inženjeri, a koje će biti u skladu sa vašim željama i raspoloživim resursima. Ovim procedurama odredićemo koja se dokumenta štampaju lošijim (draft/economy) kvalitetom, koja se štampaju dvostrano, a koja u boji, te koji korisnici mogu koristiti određene štampače.\nRačunarska oprema svakodnevno zastarijeva tako da možemo reći da je najskuplji onaj računar koji se ne koristi svaki dan. Ponekad je potrebno imati notebook računar koji može da se ponese na službeni put, seminar ili predavanje. Kupovati računar samo za ovakve potrebe je neracionalno. 2BI Vam omogućava da uz minimalnu nadoknadu iznajmite notebook računar na kome će biti instalirani programi prema Vašoj želji i koji će ispuniti sve Vaše zahtjeve.\nNa ove i slične načine 2BI pomaže svojim klijentima, a cijena usluge se u potpunosti opravdava navedenim unapređenjima.\nKroz kontrolu troškova, odabir optimalnog softvera i hardvera, inteligentne investicije u IT sistem, 2BI će u potpunosti opravdati trošak koji će Vaša kompanija imati prema nama, a sa druge strane, u velikom broju slučajeva, obezbijediti i dodatne uštede čime ćete dodatno umanjiti troškove.


21.02.2009., 15:22 #1\nAutor: FoNet | 21.02.2009. - 15:05\nEvropska unija će uručiti protest Srbiji diplomatskim putem zbog ponašanja ministra Vuka Jeremića prema predstavniku EU u Beogradu Piteru Sorensenu, piše danas novosadski "Dnevnik".\nProtest će biti uručen zbog nipodaštavanja i nekorektnog ponašanja šefa srpske diplomatije prema šefu kancelarije EU u Beogradu, preneli su novosadskom "Dnevniku" diplomatski izvori u EU. Prema pisanju lista, forma protesta će biti uobličena u sledećim danima i biće predata ili šefu Misije Srbije pri EU u Briselu ili direktno Ministarstvu spoljnih poslova u Beogradu.\nU međuvremenu, generalni direktor za spoljnu i bezbednosnu politiku EU i najbliži saradnik visokog predstavnika EU Havijera Solane Robert Kuper obavestio je u Briselu u petak uveče Političko-bezbednosni komitet EU o incidentu u kojoj je glavnu ulogu imao ministar Jeremić.\nNa vest o incidentu predstavnici nekoliko država EU su reagovali vrlo oštro, dok je većina zabrinuta, tako da se može očekivati da na sastanku šefova diplomatija EU u ponedeljak u Briselu stignu i preciznije definisani stavovi članica Unije.\n"Srpski šef diplomatije ponizio je šefa kancelarije EU u Beogradu, koji direktno odgovara visokom predstavniku EU Havijeru Solani, i to tako što mu na arogantan i neprimeren način nije dozvolio da govori tokom sastanka na kojem je bio prisutan i specijalni predstavnik UN za Kosovo Lamberto Zanijer, dok je tokom preostalog dela sastanka upadljivo ignorisao Sorensena", prepričali su "Dnevniku" izvori u EU koji su upoznati s incidentom.\nRazlozi neprijatnog Jeremićevog ponašanja prema Sorensenu u Briselu se tumače kao neprimeren pokušaj demonstracije zvaničnog Beograda da o Kosovu priča samo s predstavnicima Ujedinjenih nacija i nepoštovanje obećanja da će se ponašati konstruktivno u sprovođenju Misije Euleks na Kosovu.\n"Težina incidenta je još veća ako se zna da je EU izašla u susret Srbiji i ispoštovala njen zahtev da u Beogradu ne otvara kancelariju za vezu s Euleksom, već da otvori kancelariju EU koja bi se, između ostalog, bavila Euleksom", rekao je za "Dnevnik" funkcioner EU koji je želeo da ostane anoniman.\nOn smatra da nije bilo potrebe za takvom demonstracijom, s obzirom na to da sastanak nije bio otvoren za javnost i da svakako nije bio mesto za pokazivanje odlučnosti Srbije da brani svoje stavove.\nJeremićev ispad dolazi u veoma nepovoljnom trenutku, jer je dao zamah oštrim kritikama unutar EU na račun Srbije, koje su pokrenute posle učestvovanja predstavnika vladajuće koalicije na skupu u Zvečanu 17. februara i njihove podrške deklaraciji Zajednice opština Kosova i Metohije, u kojoj se osporava Euleks.\n"Ako ovako nastave, aktuelne srpske vlasti će u potpunosti izgubiti kredibilitet i potrošiti sve kredite koje su imali čak i kod onih država u EU koje iz petnih žila podržavaju Srbiju", rekao je za "Dnevnik" visokopozicionirani diplomata EU.\nPosle ovih incidenata, u ponedeljak na Savetu ministara spoljnih poslova EU čak ni potpuno prosrpski nastrojeni šefovi diplomatija neće imati manevarski prostor da se založe za Beograd. Štaviše, dodao je diplomata EU, uspeh će biti da rasprava o Srbiji ne proizvede štetu.\n21.02.2009., 15:23 #2\nTanjug - Pre 2 sata i 25 minuta\nMOSKVA - Ministar spoljnih poslova Srbije Vuk Jeremić izjavio je danas u Moskvi da nema nikakvih šansi da se Međunarodni sud pravde (MSP) pozitivno izjasni o legalnosti samoproglašene nezavisnosti Kosova ukoliko taj sud bude moguće izolovati od političkih pritisaka. "Posle toga, Kosovo neće priznati više nijedna država, ono neće moći da uđe u međunarodne organizacije ", rekao je Jeremić za ruski dnevnik "Komersant". "Tada će se dogoditi situacija iz koje će postojati samo dva izlaza: ili će Kosovo ostati nekakva poludržava ili će otpočeti pregovore s Beogradom", precizirao je srpski ministar. On je naveo da će MSP prvi put zasedati 17. aprila, a da odluku neće doneti pre sredine 2010. godine. Na pitanje da li je dobio odgovore od država koje nisu priznale Kosovo, a kojima je uputio pismo s molbom da u pisanoj formi izlože svoj stav o tom pitanju, šef srpske diplomatije je rekao da su ga ruski sagovornici uverili da će Moskva to učiniti u najskorije vreme. "A ruski stav se nije promenio: proglašenje nezavisnosti Kosova predstavlja kršenje Povelje Ujedinjenih nacija. Očekujem da će se još nekoliko država u najskorije vreme izjasniti na sličan način", dodao je Jeremić. Srpski ministar, koji je juče u Moskvi sa ruskim kolegom Sergejom Lavrovom potpisao sporazum o bezviznom režimu između dveju država, podsetio je da je Srbija još prošle godine ukinula vize za ruske državljane, a da je sporazum potpisan sada jer je u međuvremenu ispunjen važan tehnički uslov - građani Srbije su dobili nove biometrijske pasoše. "I sada državljani obeju država mogu da borave u Srbiji i Rusiji bez viza 30 dana. Za lica koja posuduju diplomatske i službene pasoše taj rok iznosi 90 dana. A sporazum će svakako doprineti aktiviranju kontakata među ljudima, podstaćiće poslovne veze", naveo je Jeremić. Upitan da li će ovaj sporazum biti kratkog veka imajući u vidu proces integracije Srbije u EU, Jeremić je rekao da do toga ima još dosta vremena , kao i da te dve stvari nisu smetnja jedna drugoj. Srpski ministar je u razgovoru za "Komersant" naveo da je sa šefom ruske diplomatije razgovarao i o više velikih infrastrukturnih projekata, uključujući izgradnju metroa u Beogradu za šta bi bile zadužene ruske firme. "Kada je o ovome reč još ima nekih problema, ali uz dobru volju moguće ih je rešiti. A dobru volju imaju i Srbija i Rusija", zaključuio je Jeremić.\n21.02.2009., 15:23 #3\n21.02.2009., 15:25 #4\n21.02.2009., 15:26 #5\n21.02.2009., 15:28 #6\n21.02.2009., 15:30 #7\n21.02.2009., 15:30 #8\novo je najlosiji mini-star spoljnih poslova , ovaj je uspeo da diplomatiju svede na stanje rata , pa tog lika treba uhapsiti pod hitno i odma u LAZU\n21.02.2009., 15:31 #9\n21.02.2009., 15:33 #10\n21.02.2009., 15:36 #11\n21.02.2009., 15:39 #12\n21.02.2009., 15:39 #13\n21.02.2009., 15:43 #14\nЗликовац, сваки час иде у Москву и кокетира са Русима, а још се усуђује да ппонавља да је Косово Србије, треба га Голи Оток са све Коштуницом\n21.02.2009., 15:47 #15\nRusija neće priznati nezavisnost Kosova, rekao šef ruske diplomatije Sergej Lavrov. Srbija i Rusija potpisali u Moskvi Sporazum o ukidanju viza za putovanja državljana dveju zemalja.\nŠef ruske diplomatije Sergej Lavrov odlučno je odbacio mogućnost da Moskva prizna nezavisnost Kosova, navodeći da najave takvog razvoja događaja, koji su poslednjih dana stizali iz Prištine, predstavljaju "lepe želje" tamošnjih lidera.\nLavrov i Jeremić posvetili su posebnu pažnju koordinaciji napora radi osiguranja pravednog rešenja za status Kosova i Metohije, zasnovanog na normama međunarodnog prava.\nNaglašena je neophodnost pomoći pri razmatranju pred Međunarodnim sudom zahteva Generalne skupštine UN u vezi sa tim da li je jednostrano proglašenje nezavisnosti Kosova odgovaralo međunarodnom pravu, navedeno je u saopštenju ruskog MIP-a posle susreta Jeremića i Lavrova.\nLavrov i Jeremić su u Moskvi potpisali sporazum o ukidanju viza za putovanja državljana dveju zemalja.\nSporazum predviđa da građani jedne zemlje imaju prava da bez vize uđu i borave na teritoriji druge zemlje u trajanju do mesec dana, a imaoci diplomatskih i službenih pasoša do 90 dana.\nZaposleni u diplomatskim i konzularnim predstavništvima, ili predstavništvima pri međunarodnim organizacijama, i članovi njihovih porodica imaju prava da borave na teritoriji druge zemlje bez vize tokom celog mandata.\nPravo na putovanje i boravak bez vize imaju i državljani kojima je odobren privremeni boravak, ili imaju radnu dozvolu.\nSporazum će stupiti na snagu posle ratifikacije u Skupštini Srbije i razmene nota između dveju vlada.\n21.02.2009., 15:48 #16\nВук Драшковић је био бољи...\n21.02.2009., 15:49 #17\n21.02.2009., 15:52 #18\nЈел?! Неки нас и подржавају у ЕУ, нисам приметила....\n21.02.2009., 15:53 #19\n21.02.2009., 15:54 #20\n21.02.2009., 15:55 #21\n21.02.2009., 15:57 #22\n21.02.2009., 16:01 #23\n21.02.2009., 16:01 #24\n21.02.2009., 16:03 #25


Od sutra preregistracija vozila na Kosovu\nSrbi na Kosovu od sutra će moći da preregistruju svoja vozila koja imaju tablice kosovskih gradova izdatih u vreme bivše Jugoslavije, a ponovo će moći da koriste i tablice sa oznakama KS koje vlasti u Beogradu smatraju statusno neutralnim.\nPreregistracija će trajati do kraja godine, a oni koji uzmu tablice sa oznakama KS (UNMIK tablice) moći će sa njima da voze i kroz centralnu Srbiju.\nNa Kosovu će se izdavati i tablice sa oznakama RKS (Republika Kosovo) sa kojima se neće moći saobraćati kroz Srbiju. Oni koji žele da uđu u centralnu Srbiju sa tim tablicama dobijaće privremene tablice na prelazima sa Kosovom.\n"Od 1. novembra svi građani Kosova koji poseduju srpske tablice kosovskih gradova moći će na osnovu njih da dobiju 'KS' tablice. To je implementacija dogovora koji proizlazi iz sporazuma o slobodi kretanja postignutog tokom dijaloga Beograda i Prištine", kazao je za KiM radio zamenik ministra unutrašnjih poslova Kosova Saša Rašić.\nPo isteku roka neće se priznavati tablice za gradove na Kosovu koje izdaje MUP Srbije.


Ponovo takmičenje za Siemens godišnju novinarsku nagradu Ponovo takmičenje za Siemens godišnju novinarsku nagradu – Personal magazin\nKompanija Siemens i ove godine poziva novinare iz cele Srbije da se priključe takmičenju za Siemens godišnju novinarsku nagradu i prilože svoje autorske radove na temu „Kroz inovacije do zelene…\nKompanija Siemens i ove godine poziva novinare iz cele Srbije da se priključe takmičenju za Siemens godišnju novinarsku nagradu i prilože svoje autorske radove na temu „Kroz inovacije do zelene budućnosti“.\nOvo novinarsko takmičenje je prvi put organizovano prošle godine i izazvalo je veliko interesovanje predstavnika medija te je Siemens, kao lider na polju energetske efikasnosti i razvoja zelenih tehnologija, odlučio da ono postane tradicionalno nadmetanje predstavnika medija.\nNa takmičenje se mogu prijaviti svi novinari koji su objavili autorski rad na temu „Kroz inovacije do zelene budućnosti“ u periodu od 1. marta do 1. septembra 2011. godine a koji se odnose na industriju, energiju i medicinu. Ove godine, za razliku od prethodne, pozvani su i novinari elektronskih medija pa očekujemo da se među prijavljenim radovima nađu i TV i radio prilozi koji se bave ovom tematikom.\nŠestočlani žiri sastavljen od predstavnika Siemens d.o.o Beograd, profesora sa Elektrotehničkog fakulteta i strukovnih novinara, sredinom septembra proglasiće 3 najbolja novinarska rada, a pobednici će pored plakete, biti nagrađeni i zajedničkim putovanjem u inostranstvo.\n„Izuzetno mi je drago što su novinari tako pozitivno prihvatili takmičenje za Siemens godišnju novinarsku nagradu. To pokazuje da se rađa javno mnjenje koje je sve osetljivije na pitanja zaštite životne sredine i koje razume značaj razvoja zelenih tehnologija. Interesovanje za Siemens takmičenje, s druge strane, pokazuje i to da novinari prepoznaju Siemens kao lidera u ovoj oblasti, kao partnera javnog i privatnog sektora koji je spreman da se uhvati u koštac sa izazovima koje izazivaju klimatske promene i sve drastičnije zagađenje“, istakao je Tihomir Rajlić, generalni direktor kompanije Siemens d.o.o. Beograd, povodom početka ovogodišnjeg novinarskog takmičenja.\nPozivamo novinare iz cele Srbije da se priključe takmičenju za Siemens godišnju novinarsku nagradu i prilože svoje autorske radove. Više informacija o ovom projektu na: www.siemens.rs/novinarska-nagrada.\nSiemens AG je globalni lider u oblasti elektronike i elektrotehnike, i sa 405.000 zaposlenih predstavlja jednu od najvećih i najstarijih kompanija na svetu. Siemens je u proteklih 160 godina prepoznatljiv po tehničkim unapređenjima, inovacijama, kvalitetu i pouzdanosti proizvoda i usluga koje pruža u preko 190 zemalja. Svoju široku paletu visoko-tehnoloških proizvoda i usluga kompanija Siemens integriše u rešenja u oblasti energetike, industrije, saobraćaja, medicine i informacionih tehnologija. Više informacija o kompaniji možete pronaći na www.siemens.com Siemens je prisutan u Srbiji od 1887. godine, a 1996. je osnovan Siemens d.o.o. Beograd sa ciljem da neposrednim delovanjem doprinese bržem oporavku i razvoju privrede i infrastrukturnih sistema u Srbiji. U lokalnoj kompaniji trenutno radi oko 650 zaposlenih, u svim oblastima u kojima je aktivna i matična kuća, a tradicionalno najveći obim posla odvija se u oblastima industrije, energetike, medicinske opreme i sigurnosnih sistema, kao i informacionih tehnologija.\nPonovo takmičenje za Siemens godišnju novinarsku nagradu was last modified: June 25th, 2011 by Redakcija


NSinfo: Matica srpska tužila državu\nMatica srpska tužila državu\nMatica srpska podnela je nekoliko tužbi protiv države Srbije\nOva institucija traži povraćaj nacionalizovane imovine, koja joj je oduzeta u periodu od 1945. do 1958. godine. Njen zahtev prethodno je odbila Agencija za restituciju.\nNaša najstarija kulturna institucija, nastala 1826. godine, danas poseduje samo zgradu u kojoj se nalazi u Novom Sadu, a pre dve godine, zbog smanjenja finansija iz budžeta države, bio joj je ugrožen i sam opstanak.\nU procesu restitucije Matica potražuje 1.000 jutara zemlje, 80 stanova, desetak zgrada, mnogobrojne kuće, nekoliko dvoraca, od kojih je najpoznatiji Fantast u Bečeju, ergele i kapele. Pored toga, Matica traži i imovinu svojih 12 zadužbina, koje su finansirale obrazovanje siromašne dece. Neke objekte i lokacije nemoguće je vratiti jer su ili nestali ili se koriste kao javno dobro, što je slučaj sa Ratnim ostrvom u Novom Sadu, zbog čega bi trebalo da bude obeštećena.\n"Sve zahteve Matice Agencija za restituciju je odbila uz obrazloženje da zakon ne predviđa da građansko-pravna lica, odnosno udruženja, imaju pravo da dobiju imovinu nazad", kaže za Blic upravnica poslova Matice srpske Jelena Veselinov.\nizvor: blic.rs, agencije, foto: instagram.com/nsinfo\n... kultura, Novi Sad


Dačić: Srbija član jedinstvenog informacionog sistema\nVicepremijer i ministar unutrašnjih poslova Ivica Dačić izjavio je danas u Hagu da je Srbija postala član jedinstvenog infomacionog sistema koji koristi Evropol, a sa direktorom te institucije Robom Vajnvrajtom dogovorio odlazak našeg oficira za vezu u Hag.\nDačić je, kako prenosi MUP, ukazao da će podaci koje će Srbija moći da koristi biti od značaja ne samo za rad policije, već i svih drugih državnih organa koji sprovode zakone.\nKako je naveo Dačić, između Ministarstva unutrašnjih poslova Srbije i Evropola potpisan je Sporazum o strateskom partnerstvu i postavljena mapa puta koji treba preći kako bi potpisali Sporazum o operativnoj saradnji.\nNa sastanku je, dodao je on, ocenjeno da je saradnja MUP-a i Evropola na izuzetnom nivou, kao i da je Srbija ostvarila veliki napredak u borbi protiv organzovanog kriminala i da se, u skladu s tim, može očekivati da do kraja godine bude potpisan Sporazum o operativnoj sardanji.\nIstakavši da se članica Evropola ne može postati ukoliko država nije u Evropskoj uniji, Dačić je kazao da je saradnja srpske policije i Evropola za rezultat imala niz konkretnih akcija.\nMeđu tim akcijama su razmene informacija i podataka o modalitetima i načinima šverca kokaina iz Latinske Amerike, način na koji se može odvijati nuklearni i radiloški kriminal i terorizam, što je za Srbiju od značaja imajući u vidu stanje nuklearnog otpada u našoj zemlji.\nDačić je naglasio da je nakon hapšenja Luke Bojovića, kod koga je pronađen litvansi pasoš, usledila instrukcija zamljama Evropske unije kako mogu da budu prepoznati falsifikovani litvanski pasoši.


Stefan Stefanović treći u Mađarskoj - Ozonpress :: internet portal\nTag: Mađarska, Stefan, treći\nBiciklistička sezona u svetu počela je odavno, ali u ovom delu Evrope počela je nedavno. U Srbiji to će se dogoditi 15.Aprila, trkom za Kup Srbije u Beogradu, a u Madjarskoj sezona je otvoren 26.Marta. Trka je održana u gradu Bonihad, na kružnoj stazi dužine 25km. Seniori su vozili 4 kruga, ukupne dužine 100km, a na startu pojavilo se oko 100 biciklista iz Madjarske, Rumunije, Bugarske, Hrvatske i Srbije. U veoma dinamičnoj trci odvojila se vodeća grupa od desetak biciklista u kojoj su bili Stefanović i Danilović. Posle više pokušaja odvajanja na kraju su se odvojila tri takmičara, po jedan iz Madjarske, Rumunije i Srbije i zajedno su došli na cilj. U takvom raspletu pobedu je ostvario rumunski takmičar Daniel Krista, STEAUA, drugi je bio Gabor Fejesa, AGRIJE KTK, dok je Stefan Stefanović osvojio treće mesto. Marko Danilović je došao u grupi iza i osvojio šesto mesto.\nDobar nastup čačanskih biciklista na početku nove sezone pokazuje da se vredno radilo preko zime i da se i ove godine mogu očekivati dobri rezultati.\nSledeći nastup Danilović i Stefanović imaće narednog vikenda, 02.aprila, na trci NAGRADA ADRIE u Sloveniji-Novo Mesto, koja se boduje za EURO Tour. Na ovoj trci nastupiće za Reprezentaciju Srbije.\nKadeti Borca Veljko Vučićević i Bogdan Milošević nastupili su takodje na trci u Madjarskoj u sastavu kadetske Reprezentacije Srbije i trku su završili u glavnoj grupi. Njih dvojica će narednog vikenda, 02.aprila imati novi nastup u Madjarskoj u gradu Djeru, gde će voziti test trku na stazi na kojoj će se na leto ove godine održati “Letnji festival mladih sportista Evrope- EYOF”.


Rasizam zatrovao Njemačku - Vijesti.me\nNjemački zvaničnici obećavaju da će se suprotstaviti domaćem terorizmu nakon napada u kojem je ekstremni desničar ubio devet osoba Edit\n4964 pregleda 6 komentar(a)\nFrankfurkt (Foto: BETA)\nNada Bogetić 21. februar 2020, 08:38\nSavezni tužioci su kazali da su preuzeli slučaj zbog toga što je motiv po svoj prilici ekstremističke prirode, a list „Bild” je objavio da je osumnjičeni izražavo desničarske stavove na internetu.\nMeđu žrtvama je petoro turskih državljanja, saopštili su turski zvaničnici.\nTurski predsjednik Redžep Tajip Erdogan nazvao je napad „gnusnim” i kazao da je uvjeren da će njemačke vlasti „uložiti maksimalne napore kako bi rasvijetlile sve aspekte ovog napada“.\nUdruženje kurdistanskih zajednica u Njemačkoj saopštilo je da među žrtvama ima Kurda, izražavajući ljutnju zbog toga što se njemački politički lideri „nijesu odlučno suprotstavili desničarskim mrežama i desničarskom terorizmu“.\nIstražitelji su kazali da je napadač najvjerovatnije djelovao sam, ali je Frank kazao da je „cilj istrage da se otkrije da li ima ljudi koji su znali ili podržavali napade“. On je, kako prenosi Rojters, dodao da će istražiti kontakte koje je ubica imao unutar ili van Njemačke.\nKadir Kose, koji je pritrčao iz obližnjeg kafića kada je čuo prve pucnje u nargila baru, rekao je da je zapanjen razmjerima nasilja. On je za agenciju AP kazao da tuče nijesu neuobičajene, ali da je „ovo nešto sasvim drugačije, nešto o čemu slušamo da se dešava u Americi“.\nU Njemačkoj, gdje živi tri miliona ljudi turskog porijekla uključujući i milion etničkih Kurda, posljednjih godina došlo je do polarizacije političke scene, a talas imigracije i slabljenje ekonomije doprinijeli su porastu podrške ekstremističkim grupama.\nU oktobru, jedan antisemitski napadač otvorio je vatru ispred njemačke sinagoge i usmrtio dvije osobe dok je napad prenosio na internetu.\nNjemačke vlasti su napadača identifikovale kao Tobijasa R. i potvrdile da je na njegovom internet sajtu objavljivao ekstremističke snimke i manifeste sa „konfuznim porukama i teorijama zavjere“.\nNa sajtu za koji se pretpostavlja da pripada napadaču, muškarac koji se predstavlja kao Tobijas Rathjen tvrdi da je u više navrata svoje teorije zavjere predočio policiji. Vlasti su međutim saopštile da napadač nema kriminalni dosije i da nije bio pod nadzorom domaće obavještajne službe.


Sutra odluka o meču Đoković - Džumhur u Sarajevu Cijela ekspedicija i tim Novaka Đokovića danas se vraća iz Zadra za Beograd, gdje će se donijeti odluka o tome da li će srpski teniser biti testiran ili ne\n22. 06. 2020. u 12:13 Fena\nNajbolji bosanskohercegovački teniser Damir Džumhur u posljednjih nekoliko dana nije bio u kontaktu sa bugarskim teniserom Grigorom Dimitrovom, koji je potvrdio da je zaražen koronavirusom.\nS druge strane, PR tim Novaka Đokovića saopštio je da su testirane 22 osobe u Zadru, koje su bile u kontaktu s Dimitrovom, te da je njih 19 negativno a tri pozitivno i to kondicioni trener bugarskog tenisera, zatim Borna Čorić i kondicioni trener Novaka Đokovića.\nMeđu negativnim je i brat Novaka Đokovića, Đorđe.\nDo ovog trenutka nije bilo upitno održavanje egzibicije u Sarajevu, a odluka o putovanju u Banju Luku i Sarajevo, bit će donsena tek sutra nakon što se Đoković testira na koronu. On će to uraditi danas po dolasku u Beograd, a rezultate će saopštiti vjerovatno kasno navečer ili čak sutra.\nDžumhur čeka konačnu odluku, a ukoliko bude potrebno da se testira, to će i uraditi.\nValtteri Bottas osvojio pole position za Veliku nagradu Austrije\nSponzori kluba se oglasili: Od Washington Redskinsa zatraženo da promijene ime


Apelovala je na sve građane da se vakcinišu jer, kako je istakla, jedino vakcinacija spašava živote\n- Nema alternative za vakcinaciju. Mi itekako imamo mere koje su na snazi, imamo inspekcije koje su na terenu po čitavoj Srbiji, ali nemamo policajce i kontrolore za svakoga od nas. Poslednjih dana imamo porast vakcinacije, ali nemojte da dočekamo da nam se neki član porodice razboli ili umre da bismo bili svesni koliko je ovaj virus opasan, poručila je Kisić Tepavčević.\nNova strategija vlade: Švajcarska deli poklone onima koji ubede druge da se vakcinišu\n- Radi se o najstarijim sugrađanima, sa hroničnim bolestima, ali koji su uglavnom vakcinisani i upravo zbog toga imaju blage forme bolesti, rekla je Kisić Tepavčević, koja je i ministarka za rad, zapošljavanje, boračka i socijalna pitanja.\n- Znači, to nisu nikakve propusnice, već provera da li student u momentu kada ulazi u bolnicu, jednu vrlo rizičnu sredinu, u sebi nosi ovaj virus, dodala je Kisić Tepavčević.\nDarija Kisić Tepavčević kovid 19 vakcina vakcinacija korona virus\nAntivakseri pribegavaju i ovoj metodi: Nećete verovati šta je uradio!


source.ba | Sud ima rok od 24 sata da donese odluku o prijedlogu Tužilaštva BiH\nU Sud BiH stigao je večeras advokat Kadrija Kolić sa saradnicama kako bi prisustvovao ročištu o prijedlogu Tužilaštva BiH za 30-dnevni pritvor Fadilu Novaliću, federalnom premijeru, Fahrudinu Solaku, suspendovanom direktoru Federalne uprave civilne zaštite i Fikretu Hodžiću, direktoru firme "Srebrena malina" a koji se sumnjiče za malverzacije oko nabavke 100 respiratora plaćenih 10,5 miliona KM.\nOd četvrtka navečer kada im je saopćeno da su lišeni slobode detaljnih informacija o tome šta im se stavlja na teret i za šta se sumnjiče nema ni iz Državne agencije za istrage i zaštitu ni iz Državnog tužilaštva.\nAdvokati odbrane Vasvija Vidović, Kadrija Kolić, Mirna Delalić nisu se previše oglašavali u javnosti, a ni nakon prijedloga za određivanje pritvora.\nSud BiH ima rok od 24 sata da donese odluku o prijedlogu Tužilaštva BiH.\nTagovi: Fadil NovalicFBiHBiHRespiratori


Sud prihvatio kauciju od milion KM: Alija Delimustafić izlazi iz pritvora nakon tri godine | Trebevic.net\nKantonalni sud u Sarajevu prihvatio je prijedlog odbrane da se optuženom Aliji Delimustafiću, bivšem ministru policije BiH, odredi kaucija od milion maraka da bi se branio sa slobode uz mjere zabrane.\nOva informacija potvrđena je za Avaz u ovoj pravosudnoj instituciji.\nSud je u svom rješenju Delimustafiću odredio mjere zabrane koje podrazumijevaju zabranu napuštanja mjesta prebivališta, odnosno adrese stanovanja.\nDelimustafić, koji je prvooptuženi u predmetu “Pravda”, nalazi se u pritvoru već tri godine, a da suđenje nikada nije ni počelo.\nKantonalni sud u Sarajevu ranije je odbio prijedlog Delimustafićeve odbrane da se on brani sa slobode uz ponuđeni milion maraka u nekretninama (tri stana i poslovni prostor), ali je Vrhovni sud FBiH ukinuo to rješenje i vratio Sudu na ponovno odlučivanje.\nTužilaštvo KS protivilo se ovom prijedlogu, ali je sudija Igor Todorović ipak presudio da se Delimustafić može braniti sa slobode, uz određene mjere zabrane.


Kurti: Neće biti jednonacionalne zajednice opština - Kako Narod Kaže\nautor KnK 02.06.2021, 06:19 1.3k Pregleda\nKosovski premijer Aljbin Kurti izjavio je danas da neće biti formiranja “jednonacionalne” zajednice opština na Kosovu.\nPrethodno su specijalni predstavnik EU za dijalog Kosova i Srbije Miroslav Lajčak i zamenik pomoćnika američkog državnog sekretara Metju Palmer izjavili u Prištini da je na stranama u dijalogu da pronađu rešenje za pitanje Zajednice srpskih opština (ZSO).\n“Na Kosovu ne možemo imati jednonacionalne zajednice, pa je neophodno da se integrišu svi građani bez obzira na etničku pripadnost, a ne da se prave zgrade koje ih dele i razdvajaju”, naveo je Kurti tokom posete Prizrenu.\nNajavio je da će dijalog biti nastavljen sredinom meseca.\n“Nema pritisaka EU ili SAD u pogledu nastavka dijaloga. U toku su diskusije, dijalog će biti principijelan i fer, a Kosovo neće biti objekat, već strana u razgovorima. Predstavićemo Kosovo našim znanjem, programom i sa savešću i odgovornošću koju smo uvek pokazivali”, kazao je Kurti.\nSrpska lista: Kurti pokazao da ne želi dijalog i normalizaciju odnosa\nSrpska lista ocenila je da je Kurti izjavom kako na Kosovu neće biti “jednonacionalnih” zajednica opština “javno pokazao da ne želi dijalog i normalizaciju odnosa”.\nPredsednik Srpske liste Goran Rakić ocenio je da je Kurtijeva izjava “šamar” EU kao pokrovitelju dijaloga Beograda i Prištine kao i da bez sprovođenje dogovora o ZSO “neće biti pravog dijaloga niti bilo kakvih rezultata”.\n“Nesprovođenje sporazuma iz Brisela je samo potvrda stava Beograda da u Prištini nema sagovornika za rešavanje pitanja koja opterećuju odnose srpskog i albanskog naroda mirnim putem”, naveo je Rakić a prenela Srpska lista.\nDodao je da politički predstavnici Srba sa Kosova neće odustati od zahteva za formiranjem ZSO.\nDirektor Kancelarije za Kosovo i Metohiju u Vladi Srbije, Petar Petković, ocenio je da je “danas postalo kristalno jasno da je čitava navodna želja Aljbina Кurtija za dijalogom najobičnija laž i obmana, jer čini sve da opstrukcijama i ucenama poništi svaku mogućnost pregovora i dogovora”.\n“Zvanični Beograd neće pristati ni na kakva jednostrana tumačenja ili pokušaje revidiranja Briselskog sporazuma, što danas iza ledja predstavnicima Evropske unije i SAD-a Miroslavu Lajčaku i Metjuu Palmeru najavljuje Кurti. Tome služi i njegova današnja najava da Zajednica srpskih opština (ZSO) ne može biti formirana”, istakao je Petković u pisanoj izjavi, navodeći da se time sprečava svaka mogućnost dogovora.\nOn je naveo da očekuje da se “Evropska unija, kao posrednik u dijalogu, jasno opredeli prema ovakvim jednostranim tumačenjima Prištine”.\nPrethodni članak Atina ostaje pri svom stavu: Grčka ne priznaje nezavisnost Kosova\nSledeći članak Metju Palmer: Formirati Zajednicu srpskih opština u skladu sa dogovorom Srbije i Kosova


“Huawei” oprema od dva miliona dolara za Gradski data centar stiže u oktobru | InfoKG - Gradski portal - Kragujevac - Najnovije vesti\n12:00 | Utorak, 17 09 2019\nIsporuka “Huawei” opreme, vrednosti dva miliona dolara, koju će Narodna Republika Kina donirati Kragujevcu za potrebe Gradskog data centra, očekuje se tokom oktobra. To je najavio član Gradskog veća za informacione i komunikacione tehnologije, elektronsku upravu i “Pametan grad”, Danilo Savić, nakon sastanka sa visokom delegacijom kompanije “Huawei” u Kini.\nDelegacija Kancelarije za informacione tehnologije i elektronsku upravu koju predvodi direktor Mihailo Jovanović, a u čijem je sastavu i član Gradskog veća za informacione i komunikacione tehnologije, elektronsku upravu i “Pametan grad”, Danilo Savić, sastala se sa visokom delegacijom kompanije “Huawei” u gradu Donguan u Kini.\n“Na sastanku su razmatrane mogućnosti oko uklјučivanja kompanije “Huawei” u razvoj cloud infrastrukture budućeg Državnog data centra u Kragujevcu, kao i uspostavlјanja Državne platforme za veštačku inteligenciju koja bi bila bazirana na HPC (high performance computing) rešenjima. Izgradnjom Državnog data centra u Kragujevcu koji će po svojim kapacitetima i tehničkim i bezbednosnim standardima biti vodeći u jugoistočnoj Evropi, te pripremom Strategije razvoja veštačke inteligencije u Srbiji i planiranjem Državne platforme za veštačku inteligenciju, Vlada Srbije pravi nove iskorake i pozicionira Srbiju kao regionalnog lidera u razvoju IT sektora”, saopšteno je iz Kancelarije za informacione tehnologije i elektronsku upravu.\nS obzirom na to da će, pored Državnog, Kragujevac dobiti i Gradski data centar, na sastanku se razgovaralo i o donaciji Narodne Republike Kine u iznosu od dva miliona dolara za te namene. Član Gradskog veća za informacione i komunikacione tehnologije, elektronsku upravu i “Pametan grad”, Danilo Savić najavio je da se isporuka kompletne opreme, čiji je proizvođač “Huawei”, očekuje tokom narednog meseca.\nInače, Gradski data centar trebalo bi da se nalazi u ulici Save Kovačevića, nedaleko od zgrade Gradske uprave. Reč je o primarnom Data centru za čuvanje i smeštaj podataka grada Kragujevca, gradskih uprava, svih javnih preduzeća i ustanova koji su u okviru nadležnosti grada. To će sigurno pomoći i objedinjavanju podataka što za građane znači da će lakše i brže doći do realizacije zahtevanih usluga bez odlaska na šaltere preduzeća, uprava i slično.


Rumunija: Fič po prvi put Transgazu dodelio ocenu "BBB minus", sa stabilnim izgledima\nFič Rejtings pripisao je Transgazu, operatoru nacionalnog sistema za prenos gasa u Rumuniji, dugoročnu ocenu BBB minus, a povezana perspektiva je stabilna, navodi se u saopštenju agencije za finansijsku procenu.\nOcena Transgaza odražava stabilan poslovni profil kompanje, kao operatora i koncesionara nacionalnog sistema za prenos gasa u Rumuniji, kao i očekivanja progresivnog ugovaranja međunarodnih poslova u sektoru tranzita gasa na tradicionalnim rutama. Ocenu podupiru državni propisi o prenosu gasa u zemlji i očekivanje Fiča da će akutuelna velika investicija BRUA biti uključena u regulisanu bazu aktive Transgaza, omogućavajući buduću zaradu, navodi se u izveštaju.\nGasna interkonekcija BRUA osiguraće snabdevanje na relaciji Bugarska – Rumunija – Mađarska –Austrija.\nPrema Fiču, operativna dobit i novčani tokovi Transgaza nestabilniji su od većine kompanija sa istim profilom.\nNa srednji i dugi rok, agencija očekuje da će se novčani tokovi od profitabilnih tranzitnih aktivnosti od Ukrajine do bugarske granice postepeno povećati za više od dve trećine. Ovaj trend podražava činjenica da ističu postojeći ugovora tipa „isporuči ili plati“, koji se, prema mišljenju Fiča, neće u potpunosti zameniti kratkoročnim rezervacijama, s obzirom da se pojavljuju novi tranzitni pravci za izvoz ruskog gasa.\nMeđutim, agencija procenjuje da će okončanje ugovora o tranzitu, zajedno sa odlukom regulatora da uključi investicije povezane sa tranzitom u regulisanu bazu aktive (RAB) dovesti do miksa poslovanja gde će 90% aktivnosti doći po osnovu RAB-a, pozicionirajući Transgaz koji će se na dugi rok približiti ekskluzivnim internim operatorima gasnog prenosnog sistema sa većim kapacitetom zaduživanja, navodi se u saopštenju.\nTransgaz sprovodi obiman plan ulaganja, koji ima za cilj opsežan razvoj nacionalnog sistema za prenos gasa, unapređujući njegovu povezanost sa susednim zemljama (posebno Mađarskom, Bugarskom, Moldavijom i Ukrajinom). Glavni projekti u desetogodišnjem nacionalnom planu razvoja su koridor za prenos gasa koji će omogućiti transport kaspijskog gasaa preko Rumunije (BRUA), kao i povezivanje depozita u Crnom moru (koji još nisu uključeni u procenu Fiča).\nRumunska država (rejting “BBB minus”, sa stabilnim izgledima) je većinski akcionar Transgaza, sa 59% udela, dok su preostale akcije listirane na berzi.\nU maju, Transgaz je započeo radove na gasovodu koji će preuzeti gas iz Crnog mora, i povezati ga sa nacionalnim prienosnim sistemom i gasovodom BRUA.


Srbija: Savremeni vinski analizator od sad dostupan vojvođanskim vinarima\nPredsednik Pokrajinske vlade Igor Mirović pustio je u rad vinski analizator, u okviru laboratorije za enološka ispitivanja novosadskog Poljoprivrednog fakulteta, koja se nalazi na Oglednom dobru u Sremskim Karlovcima, za koji je Pokrajinska vlada izdvojila 17 miliona dinara, prenela je eKapija pisanje Dnevnika.\nMirović je izjavio da je reč o najsavremenijem uređaju, prvom takve vrste u Srbiji, koji će značajno doprineti unapređenju kvaliteta vina.\nReč je o najsavremenijem vinskom analizatoru u ovom delu Evrope koji će omogućiti podizanje kvaliteta vina s naših prostora, ali i približavanje standardima razvijenijih zemalja u ovoj oblasti, rekao je Mirović.\nKako je istakao, ovo je dobar primer saradnje nauke i privrede, jer će analizator za vino, pored naučno-istraživačkih procesa i rada profesora i studenata s Poljoprivrednog fakulteta, biti na raspolaganju i vinarima i vinogradarima iz Vojvodine.\nDekan Poljoprivrednog fakulteta u Novom Sadu, Nedeljko Tica, rekao je da se, osim velikog broja parametara koje vinski analizator može da odredi, značaj ogleda i u brzini i preciznosti analiza, te dodao da se ovom donacijom ostvaruje strateški cilj Poljoprivrednog fakulteta, a to je nabavka najsavremenije opreme koja će biti na usluzi nauci i privredi.


Za kvadrat gradskog građevinskog zemljišta 8,75 KM | Palelive.com\nPočetna Regija Rogatica Za kvadrat gradskog građevinskog zemljišta 8,75 KM\nROGATICA – Skupština opštine Rogatica donijela je danas odluku o načinu i uslovima javne prodaje 335 metara kvadratnih neizgrađenog gradskog građevinskog zemljišta po početnoj cijeni od 8,75 KM po metru kvadratnom.\nRiječ je o zemljištu u Ulici Svetog Jovana Preteče u Rogatici.\nZa učešće u licitaciji učesnici su dužni uplatiti kauciju od 1.000 KM na račun budžeta opštine.\nOdbornici su donijeli i odluku o prodaji 50 metara kvadratnih gradskog građevinskog zemljišta u mjestu Šekići, u vlasništvu opštine, za 275 KM, neposrednom pogodbom rogatičkom preduzeću “Agromont”, u svrhu kompletiranja parcele.\nLokalni parlament je donio odluku o proglašenju 27. septembra za praznik opštine, kada će biti održana svečana sjednica na kojoj se mogu dodjeljivati nagrade i priznanja.\nNa današnjoj sjednici donijeta je i odluka o izboru najpovoljnijeg ponuđača o dodjeli u zakup poljoprivrednog zemljišta površine 117 metara kvadratnih u svojini Republike Srpske rogatičkom preduzeću “Agros” za obavljanje sjemenske proizvodnje krompira na 12 godina. Godišnja zakupnina iznosi 351 KM.\nRogatički odbornici donijeli su i odluku o izboru najpovoljnijeg ponuđača o dodjeli poljoprivrednog zemljišta u zakup u svojini Republike Srpske površine 140 metara kvadratnih na 12 godina za obavljanje sjemenske proizvodnje krompira, a godišnja zakupnina iznosi 426 KM.\nNa sjednici je usvojena i informacija o životnom standardu 2.084 penzionera koliko ih živi na području opštine.\nPrethodni članakNastupio hor “Presvete Bogorodice Trojeručice”\nNaredni članakŠkola plivanja u bazenu hotela “Bistrica”


Brazil lako protiv Srbije - SportFem\nOdbojkaška reprezentacija Srbije poražena je u četvrtoj utakmici A grupe II sedmice IV Lige nacija u Braziliji.\nDomaćin Brazil je lako i ubedljivo pobedio Srbiju sa 3:0, po setovima 25:21, 25:9 i 25:21, posle 79 minuta igre.\nBrazil je opravdao ulogu favorita i pred svojim navijačima ubedljivo pobedio Srbiju. Izabranice trenera Santarelija su pružile jak otpor u prvom i naročito u trećem setu, ali je očigledno bilo da je pobeda protiv Turske bila i fizički i energetski jako zahtevna, pa je danas nedostajalo i borbenosti i preciznosti i energije na terenu.\nU timu Srbije nije bilo odbojkašice sa dvocifrenim brojem poena, a najefikasnije su bile Bojana Milenković i Ana Bjelica sa po osam.\nSeniorke Srbije sutra ujutro po lokalnom (7.05), odnosno u ponedeljak u podne po našem vremenu, putuju iz Brazilije u Kalgari, u Kanadu, preko Sao Paula i Toronta, gde će igrati mečeve A grupe III sedmice IV Lige nacija 2022.\nSrodni članciliga nacijanaslovnaodbojkaška reprezentacija srbije\nMarijana Boričić saopštila spisak za Mediteranske igre


Ovogodišnji šampion Srbije, kako u prvenstvu tako i u kupu, odlučio se da "zaključa" mladog 18-godišnjeg Uroša Lazića koji je u tek završenoj sezoni pokazao neverovatan napredak i blizu je toga da već ovog leta bude na pripremama prvog tima.\nLazić je jesenas pokazao da i te kako odskače u Omladinskoj ligi Srbije, a onda je prekomandovan u ekipu Grafičara gde se veoma lako i pre svega dobro nosio sa daleko starijim igračima od sebe.\nFK Crvena zvezda, Uroš Lazić\nUpravo je to bio povod da mladog levog beka, koji može da igra i po desnoj strani, Zvezda "zaključa" do 2025. godine. Lazić je ove sezone odigrao 13 mečeva za Grafičar i postigao jedan, i to fenomenalan pogodak, dok je na jesen upisao 12 nastupa za omladince gde je tri puta bio strelac, a četiri asistent.\nNema sumnje da je i Dejan Stanković, koji je često gledao razvojni tim iza juga Marakane, primetio kvalitet, pa će mladi fudbaler sigurno dobiti šansu koju je svojim talentom i zaslužio.


ĐUKANOVIĆ: Crna Gora će imati misije u Iraku i Letoniji! • HAPPYTV.RS\nĐUKANOVIĆ: Crna Gora će imati misije u Iraku i Letoniji!\nDo 2024. godine Crna Gora će izdvojiti dva odsto BDP-a za odbranu, saopštio je crnogorski predsednik Milo Đukanović na NATO samitu u Briselu i najavio nove misije u Iraku i Letoniji.\n- Precizno definisani plan je da i Crna Gora do 2024. godine izdvoji 2 odsto BDP-a za odbranu, možda u okviru toga i koju godinu ranije, 20 odsto za modernizaciju vojske - kazao je Đukanović.\n- Crna Gora će učestvovati i u snagama Alijanse u Letoniji, zajedno sa Slovenijom, pod komandom Kanade - poručio je Đukanović. Namera je, kako je kazao, da se formira trening misija u Iraku.\n- Radujem se što će Severna Makedonija postati nova članica NATO-a - poručio je Đukanović i dodao da se prijemom novih članica jača stabilnost ne samo na Zapadnom Balkanu, nego i u Evropi i NATO prostoru.


Дачић и Лавров реаговали на план о "двоструком суверенитету" - Нови Стандард\nDačić i Lavrov reagovali na plan o “dvostrukom suverenitetu”\n17.04.2019. 17:12 16.07.2020.\nLavrov je rekao da Zapad, kad je priznavao nezakonito proglašenu nezavisnost Kosova, nije pominjao dvostruki suverenitet\nŠef srpske diplomatije Ivica Dačić komentarisao je navode medija da će Francuska i Nemačka na sastanku u Berlinu predstaviti ideju dvostrukog suvereniteta. Dačić je rekao da su to samo pretpostavke i da takvog rešenja nema nigde na svetu.\nDačić se danas u Moskvi sastao sa šefom ruske diplomatije, a na pitanje upućeno Sergeju Lavrovu u vezi sa tom idejom, Dačić je objasnio: “To je ono što se kao očekuje da će Merkelova da predloži, da na severu Kosova postoji tzv. dvostruki suverenitet – i Kosova i Srbije. Ali to su sve pretpostavke i to rešenje ne znam da li igde na svetu postoji, osim na tom papiru.”\nLavrov je rekao da Zapad, kad je priznavao nezakonito proglašenu nezavisnost Kosova, nije pominjao dvostruki suverenitet. „Ali ponavljam, na našim srpskim prijateljima je da donesu odluku. Što se tiče pritiska na Srbiju i zahteva da prizna nezavisnost Kosova, taj pritisak će se nastaviti. Pre svega SAD i aktuelna administracija obuzeti su težnjom da postignu što više spoljnopolitičkih uspeha za kratko vreme pre sledećih izbora”, rekao je Lavrov.\nTo zahteva daleko više vremena nego da se postavljaju ultimatumi i da se traži da se oni smesta prihvate, ali to je jedini put ka stabilnom rešenju problema, konstatovao je on. List Gazeta ekspres je objavio da će Francuska i Nemačka predstaviti na sastanku u Berlinu plan za sporazum Beograda i Prištine, koji bi donekle zadovoljio zahteve Beograda, i da se radi o ideji dvostrukog suvereniteta. Kako se navodi, taj plan ne uključuje podelu teritorije. “Govori se o dvostrukom suverenitetu. Kosovo će očuvati teritorijalni integritet, ali će Srbija da uživa neki suverenitet nad kosovskim Srbima i srpskim crkvama”, tvrdi izvor lista.\nIzvor Tanjug/B92, 17. april 2019.\nLAVROV O IDEJI DVOSTRUKOG SUVERENITETA NA KIM\n„Ali ponavljam, na našim srpskim prijateljima je da donesu odluku. Što se tiče pritiska na Srbiju i zahteva da prizna nezavisnost Kosova, taj pritisak će se nastaviti. Pre svega SAD i aktuelna administracija obuzeti su težnjom da postignu što više spoljnopolitičkih uspeha za najkraće vreme do sledećih izbora“, istakao je.\n„To zahteva daleko više vremena nego da se postavljaju ultimatumi i da se traži da se oni smesta prihvate, ali to je jedini put ka stabilnom rešenju problema. Nažalost, naše zapadne kolege u principu smatraju da odlučuju o sudbini sveta i kolonijalni aspekti u mentalitetu su počeli da se ispoljavaju. Oni govore o izuzetnosti i o tome da upravo zapadna grupa zemalja ima prava da određuje ko je u pravu, a ko je kriv. Sve manje govore o međunarodnom pravu, a sve više o pravilima koje su oni izmislili i koje moraju da prihvate sve ostale zemlje, zaobilazeći SB UN i ignorišući same UN“, upozorio je šef ruske diplomatije.\nLavrov je ocenio i da postoje aktivni i impulsivni potezi i o Kosovu, i o Avganistanu, i o Korejskom poluostrvu, kao i u drugim pravcima. „Shvatamo želju administracije u Vašingtonu da ostvari spoljnopolitičke uspehe kako bi ih predočila biračima, ali ipak akcenat ne treba da budu vlastiti birački ciklusi nego interesi stabilnog, dugoročnog i trajnog rešenja“, naveo je Lavrov.\n„Šta ste čuli od članica NATO-a? Pa da su bili u pravu, da su donosili demokratiju i slobodu ugnjetenima i samo to. Nikakve griže savesti, nikakvih sećanja na to kako su bombardovali mostove po kojima su išli putnički vozovi, kako su bombardovali televiziju u Beogradu, takav pristup imaju ti ljudi“, rekao je Lavrov.\nIzvor Sputnjik, 17. april 2019.\nPreporučujemo20 godina od NATO bombardovanjarusijaSADdvostruki suverenitetIvica DačićKosovo i Metohijarešenje za KosovoSergej LavrovSrbija


Izjava povodom odluke američkog okružnog suda u okrugu Kolumbija - Moj bazar\nBeograd, Srbija, 26. maj – Kompanija Xiaomi, globalni tehnološki lider, sa zadovoljstvom objavljuje da je 25. maja 2021. godine u 16:09 (EST), američki okružni sud u okrugu Kolumbija izdao konačnu naredbu kojom ukida američkom Ministarstvu odbrane klasifikovanje Kompanije kao „Komunističke kineske vojne kompanije“ (CCMC). Ukidanjem klasifikacije, sud je formalno ukinuo sva ograničenja za američka lica da kupuju ili drže hartije od vrednosti kompanije.\nKompanija je zahvalna na poverenju i podršci svojih globalnih korisnika, partnera, zaposlenih i akcionara. Kompanija ponavlja da je otvorena, transparentna korporacija čijim akcijama se javno trguje i kojom se nezavisno upravlja. Kompanija će nastaviti da pruža pouzdane proizvode i usluge iz segmenta potrošačke elektronike korisnicima i neumorno graditi neverovatne proizvode po fer cenama kako bi svi na svetu uživali u boljem životu putem inovativne tehnologije.\nRazvoj bebe po mesecima - deseti mesec\nDo desetog meseca beba je prevalila ogroman razvojni put. Sada joj je mnogo lakše da upamti l...\nSve prednosti IPTV-a\nDo sad ste već verovatno čuli za IPTV, jer skoro svi operateri nude ovu uslugu u okviru svojih paket...\nMinimalistički dizajn se fokusira na pročišćavanje prostora, u smislu odbacivanja svih suvi&s...


Važne promene u procedurama registracije .RS i .СРБ domena – ICT Vesti\nVažne promene u procedurama registracije .RS i .СРБ domena\n22. Jula 2016. Aktuelno 0 Comments\nFondacija RNIDS u utorak, 26. jula 2016. pušta novi sistem za registraciju i administraciju nacionalnih domena, što donosi i određene promene u opštim uslovima o registraciji naziva internet domena.\nPromene koje donosi novi sistem\nNajveća novost koju omogućava novi sistem je korišćenje standardnog EPP protokola, koji se inače koristi kod generičkih domena (.com i drugi). To znači da će od sada i kod nacionalnih domena, kada registrant zatraži transfer domena ovlašćenom registru od koga želi da preseli domen, na njegovu email adresu stići autorizacioni kod (EPP). Taj EPP kod će potom dostavljati novom ovlašćenom registru da bi mogao da se pokrene transfer. Razlika u odnosu na internacionalne (generičke) domene je štotransfer neće porazumevati i automatsko produženje domena za godinu dana.\ndomeni, promene, rnids


Zyberaj osuđen na 25 godina, a Shala oslobođen optužbi - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Krivična pravda/Suđenja za ratne zločine/Suđenja pred MKSJ i u drugim post-jugoslovenskim zemljama/Pred internacionalizovanim sudovima na Kosovu/Zyberaj osuđen na 25 godina, a Shala oslobođen optužbi\nZyberaj osuđen na 25 godina, a Shala oslobođen optužbi\nOptuženi Osman Zyberaj je priznao izvršenje krivičnog dela ubistva Hasana Rrustemi i ponovio navode iz pisma koje je uputio Sudu. Predložio je da Sud predmet vrati na ponovno suđenje, na kome bi izneo detalje vezane za ovaj slučaj i razloge zbog kojih je napao braću Rrustemi.\nOptuženi Shyqeri Shala je ostao pri svojoj odbrani da je kričnog dana u vreme izvršenja dela bio na putu za Albaniju. Predložio je da ga Sud oslobodi optužbi.\nSud je doneo presudu kojom je optuženom Osmanu Zyberaj potvrđena kazna zatvora u trajanju od 25 godina dok je optuženi Shyqeri Shala oslobođen svih optužbi.\nNa sledećim linkovima možete preuzeti izveštaj sa prvostepenog postupka, kao i izveštaj sa žalbenog postupka.\nNa sledećim linkovima možete preuzeti tekstove presude na engleskom jeziku kao i na albanskom jeziku.\nIzveštaj sa suđenja za ratni zločin u Prištini 1999: optuženi Besim Berisha\nPosted On 14th September 2009 ~ Comments Off on Izveštaj sa suđenja za ratni zločin u Prištini 1999: optuženi Besim Berisha\nOptužnica tereti optuženog Besima Berisha da je u večernjim časovima 02.08.1999. godine u kući porodice Milenković, koja se nalazila u ulici Đurđevdanska broj 138 u\nSlučaj Klečka: Pobedila zakonitost ali ne pravda\nPosted On 5th June 2012 ~ Comments Off on Slučaj Klečka: Pobedila zakonitost ali ne pravda\nFond za humanitarno pravo Kosovo je objavio analizu sa suđenja “Arben Krasniqi i drugi”, poznat kao “Slučaj Klečka”. Humanitarian Law Center Kosovo has published the\nOkružni sud u Kosovskoj Mitrovici osudio Pavićevića za ubistvo troje kosovskih Albanaca a oslobodio Gligorovskog\nPosted On 16th November 2000 ~ Comments Off on Okružni sud u Kosovskoj Mitrovici osudio Pavićevića za ubistvo troje kosovskih Albanaca a oslobodio Gligorovskog\nOkružni sud u Kosovskoj Mitrovici osudio je 16. novembra Nenada Pavićevića na 20 godina zatvora za ubistvo tri člana porodice Hajrizi dok je Lazara Gligorovskog


dr Predrag Mitrović Marko Pušica Predrag Simić Aleksandar Ranđelović Miroljub Bjelić Milorad Crnjanin Nikola Ninić Đorđe Šipetić Dejan Perić Goran Živković\nSreda, 29.05.2019 9:46\nUpravo završeni izbori za novi sastav Evropskog Parlamenta odlučili su ko će u narednih pet godina, imati prilike da zastupa svoje stavove u ovoj instituciji.\nInteresovanje glasača u zemljama EU, ovoga puta je bilo veće nego na prethodnim izborima 2014. godine. Za vreme poslednjeg izbornog dana u Briselu su održani protesti „žutih prsluka“ protiv briselske administracije na kojima je policija protiv demonstranata upotrebila silu. Slični protesti već mesecima traju u Francuskoj i stvaraju velike probleme aktuelnom predsedniku Makronu, čija popularnost konstantno opada. Predizborna kampanja u EU se odvijala u napetoj atmosferi, a sistemske stranke su koristile sva moguća sredstva protiv svojih političkih protivnika. Tako je nekoliko dana pred izbore isplivala afera „Ibica“ koja je rezultirala ostavkom predsednika Slobodarske partije Austrije, Štrahea.\nSvakako u ovom slučaju treba uzeti u obzir i slabost lidera Slobodarske partije Austrije, koji u datim okolnostima nije odreagovao kako bi trebalo. Ovaj slučaj oslikava namere vladajućih struktura EU da diskvalifikuju svoje političke protivnike. Možda je to još uočljivije u susednoj Nemačkoj gde su vladajuće strukture mesecima vodile kampanju protiv Alternative za Nemačku pokušavajući da konstruišu veze poslanika ove partije sa Rusijom. U vodećim zapadnim medijima vođena je propagandna kampanja protiv Alternative za Nemačku, gde su članovi i funkcioneri ove partije kvalifikovani kao ekstremisti, strani špijuni i sl.\nTo svakako nije presudno uticalo na rezultate izbora u Nemačkoj za Evropski Parlament, jer se promene u Nemačkoj sporo odvijaju zbog stabilne ekonomske situacije. U zemljama EU koje su pogođene finansijskom krizom, promene su mnogo izraženije. To je uzrokovalo da se nezadovoljni glasači u Nemačkoj opredele za Zelenu partiju koja je osvojila mandate Demohrišćana i Socijaldemokrata. Alternativa za Nemačku je osvojila više glasova nego na prethodnim izborima za Evropski Parlament ali bez značajnog napredovanja.\nS druge strane u Francuskoj, Italiji i Velikoj Britaniji su vansistemske stranke osvojile većinu glasova. Nacionalno okupljanje koje predvodi Marin Le Pen je pobednik na izborima za EP u Francuskoj, što će još više dovesti do izražaja Makronovu nepopularnost. Moguće je da će pobeda Le Penove dovesti i do vanrednih izbora u Francuskoj.\nSalvinijeva Liga je ostvarila očekivani rezultat i potvrdila svoju lidersku poziciju.\nVeliko osveženje u Evropskom Parlamentu biće poslanici Bregzit partije Najdžela Faraža, koji su osvojili 28 poslaničkih mesta. Najdžel Faraž je svojevremeno bio zvezda Evropskog Parlamenta čiji britki govori su dovodili do očajanja briselsku administraciju.\nJoš jedna promena odnosa snaga desila se u Grčkoj gde su glasači kaznili neprincipijelnu politiku Sirize a Cipras je zbog rezultata najavio vanredne izbore u Grčkoj.\nOno što je uočljivo, to je da postoji potreba birača za promenama u EU i za promenama u samim zemljama članicama, ali da izbor između ponuđenih opcija, ne zadovoljava njihove potrebe u potpunosti. Suštinski protekli izbori u EU ne mogu ništa da reše, već će se i dalje nastaviti agonija u kojoj se Unija nalazi. U promenama koje se odvijaju na svetskom nivou, EU nije pronašla model za pozitivne pravce, i ona u novom odnosu snaga, gde dominiraju velike sile, gubi svoj značaj.\nJedinstvo u EU neće moći da bude postignuto, a dosadašnje vladajuće strukture nemaju baš puno razloga za optimizam, iako nisu drastično poražene. Takva situacija će dodatno otežavati pronalaženje konsenzusa u EU i to u fazi kada treba da bude spremna na rešavanje mnogobrojnih problema. Teško je predvideti na koji način takva situacija može da se prevaziđe pre svega zbog toga što EU ne vodi suverenu politiku.\nŠto se tiče Srbije ona će i dalje biti u nezavidnom položaju, gde će se vladajući režim truditi da ispuni unapred preuzete obaveze od Brisela, Berlina i Vašingtona, posebno po pitanju Kosova i Metohije. Međutim trenutna politička situacija u Srbiji, protesti opozicije, čvrsti stav SPC i Ruske Federacije koja podržava rešavanje pitanja KiM u skladu sa Rezolucijom 1244 i Ustavom Republike Srbije, praktično parališu nosioca vlasti da takve korake preduzme. S druge strane odnos EU ka proširenju i pristupanju novih članica, verovatno neće moći da bude jasno definisan, što je za Srbiju pozitivna stvar. Ukoliko bi postojala čvrsta volja EU za proširenjem, to bi daleko olakšalo pozicije vladajućeg režima u Srbiji.\nOvako će se Srbija i dalje nalaziti između čekića i nakovnja, gde joj se sa jedne strani tražiti da prizna takozvano nezavisno Kosovo, a sa druge strane joj se neće nuditi nikakva perspektiva. Iako je u svakom slučaju perspektiva same EU, pod velikim znakom pitanja. Takva pozicija će dodatno otežati primenu onih rešenja po pitanju Kosova, koja nisu u skladu sa Ustavom Republike Srbije, međunarodnim pravom, i što je najvažnije, sa većinskom voljom građana Srbije.\npredsednik Saveta za spoljne poslove Srpskog pokreta Dveri


Đurić: KFOR mora istog trena da ih razoruža | Skandalozno\n„Formiranje takozvane vojske najdirektnije je upereno protiv cele Srbije“, rekao je Đurić za RTS.\nOn je podsetio da se u Rezoluciji SB UN 1244, u Tački 9, Stavu B, navodi da je obaveza Kfora i NATO-a na KiM „demilitarizovanje tzv. oslobodilačke vojske Kosova i drugih naoružanih grupa kosovskih Albanaca“.\n„Takva vojska služila bi isključivo za konflikte sa Srbima na KiM, sa Srbijom, za zaštitu i zauzimanje onoga što smatraju nezavisnom državom Kosovo i za takve paktove kakve sanja i pravi Enver Hodžaj“, ocenio je Đurić.\n„Oni drže Srbe na Kosovu kao taoce i vrše pritisak na Beograd“, naglasio je Đurić.\nNa pitanje da li su te mere pritisak i na Brisel kako bi dobili viznu liberalizaciju, on kaže da su Albancima, a i delu međunarodne zajednice, Srbi krivi za sve — i za to što nisu dobili viznu liberalizaciju i za sve ostalo, a da međunarodna zajednica pokušava da izjednači odgovornost Beograda i Prištine, i krivi Srbiju za Interpol, preneo je Tanjug.\n„Kažu — nisu u redu mere Prištine, ali ni Beograd nije podržao nezavisnost. Srbija ne da nema obavezu, već će se aktivno boriti da sačuva svoj teritorijalni integritet, boriće se za život i opstanak“, poručio je Đurić.\nBudite prvi sa komentarom na članku "Đurić: Ako Priština formira vojsku, KFOR mora istog trena da je razoruža"


pink.rs | 1.000 milijardi dolara iznosiće budžetski deficit SAD!\n1.000 milijardi dolara iznosiće budžetski deficit SAD!\nOčekuje se da će deficit federalnog budžeta SAD-a porasti na više od 1.000 milijardi dolara u idućoj fiskalnoj godini, prema prvim projekcijama, uzimajući u obzir veliki budžetski dogovor koji su ovog leta postigli predsednik Donald Tramp i Kongres, objavila je Kongresna kancelarija za budžet.\nVraćanje godišnjeg budžetskog deficita na nivo od jednog biliona dolara dolazi uprkos Trumpovom obećanju tokom predsedničke kampanje 2016. da neće samo uravnotežiti budžet, već i otplatiti celokupan nacionalni dug, navodi agencija AP.\n- Fiskalni izgledi zemlje su izazovni. Federalni dug koji je već visok, prema istorijskim satndardima, na neodrživom je kursu - izjavio je Filip Švagel, direktor CBO, nestranačkog tela u Kongresu.\nKancelarija je u sredu povecjala ovogodišnju projekciju deficita za 63 milijarde dolara, a kumulativnu projekciju deficita za sledeću deceniju za 809 milijardi dolara.\nProjekcija deficita je povećana čak i ako je CBO snizio svoju procenu visine kamatnih stopa, što smanjuje troškove zaduživanja, i povećao kratkoročnu prognozu ekonomskog rasta, napominje AP.\nPrema analizi CBO, u kojoj je obraćen ogroman broj podataka, presdviđa se da će budžetski deficit u tekućoj fiskalnoj godini dostići 960 milijardi dolara, a da će u narednoj, koja počinje 1. oktobra, premašiti 1.000 milijardi dolara.\nKancelarija je navela da će budžetski sporazum potpisan početkom ovog meseca, koji otklanja opasnost od blokade vlade u oktobru i pretnju od dubokog automatskog rezanja potrošnje, podići deficit za 1,7 hiljada milijardi dolara tokom idućih 10 godina. Švagel je upozorio da će se savezni dug povećati još više nakon naredne decenije zbog starenja stanovništva i veće potrošnje na zdravstvenu zaštitu.\nDa bi se zemlja postavila na održivim osnovama, kaže Švagel, zakonodavci će morati da povećaju poreze, smanje potrošnju ili da kombinuju ta dva pristupa.\nCBO takođe predviđa da će američka ekonomija usporiti rast sa ovogodišnjih 2,3 posto na 1,8 procenata prosečno u naredne četiri godine. Ova projekcija podrazumeva sporiji rast privatne potrošnje i vladinih kupovina, kao i uticaj trgovinskih politika na poslovne investicije.\nKancelarija za budžet takođe prognozira da će stopa nezaposlenosti ostati blizu sadašnjeg nivoa od 3,7 odsto do kraja 2020. godine, a zatim će porasti na 4,6 procenata do kraja 2023. godine, navodi AP.


Lenovo predstavio veliki broj pametnih uređaja na svom TechLife događaju\nPočetnaVestiMultimedijaVestiLenovo predstavio veliki broj pametnih uređaja na svom TechLife događaju\n31.08.2018 14:01 | 0 Multimedija\nNa godišnjem Tech Life događaju, kompanija Lenovo predstavila je seriju novih smart home, laptop i AR uređaja, nastavljajući tradiciju posvećenosti transformaciji tehnologije i korisničkog iskustva, čineći uređaje još jednostavnijim za korišćenje i još produktivnijim za korisnike.\nOva posvećenost je rezultat strategije "Inteligentne transformacije" kompanije Lenovo i nosi etos proizvoda osmišljenih sa svrhom, dizaniranih tako da budu drugačiji od uobičajenih i stvaranja tehnologije koja korisnicima u sadašnjem trenutku pruža tehnologiju budućnosti.\nKoncept "Smart Home Vision" se ostvaruje\nLenovo Smart Essentials set proizvoda biće dostupan od novembra u SAD-u, a nešto kasnije i na ostalim tržištima, uključujući i EMEA regiju . Očekuje se da će Lenovo Smart Display biti dostupan u Australiji i Velikoj Britaniji od oktobra.\nPremijum Yoga PC portfolio objedinjuje vrhunski kvalitet izrade, značajne inovacije i impresivnu zabavu za pojedinačne korisnike koji su uvek u pokretu i očekuju moćne preformanse svojih uređaja. Zasnovan na Intel Core procesoru osme generacije, Yoga C930 je Lenovo flegšip 2u1 laptop namenjen pojedinačnim korisnicima koji je baziran na Windows 10 sistemu. Ovaj uređaj poseduje prvi rotirajući sound bar uz Dolby Atmos sistem zvučnika3 koji su posebno dizajnirani da reprodukuju snažan ambijentalni zvuk. Ovaj uređaj podržava i Dolby Vision HDR kvalitet zvuka. Yoga C930 poseduje i olovku koja ima sopstveno ležipte za punjenje i omogućava još intuitivniju produktivnost. Mikrofoni dalekog dometa omogućavaju da Cortana i Alexa asistenti na Yoga930 laptopu prepoznaju glasovne komande sa četiri metra udaljenosti, čak i u modu mirovanja.\nKao prvi uređaj koji se zasniva na najnovijoj Qualcomm Snapdragon 850 Mobile Compute platformi, tanki i lagani model Yoga C630 WOS kombinuje moć i produktivnost Windows 10 operativnog sistema sa odlikama pametnog mobilnog telefona. Namenjen savremenoj generaciji koja je uvek u pokretu, ovaj uređaj poseduje ugrađen LTE Advanced Pro koji omogućava cak 25+ sati lokalnog reprodukovanja video zapisa. Yoga C930 i Yoga Book C930 će biti dostupni u EMEA regionu od kraja septembra sa početnom cenom od 1,499 € (uključujući i pdv ) i 999 € (uključujući i pdv). Yoga C630 WOS će biti dostupan u novembru sa početnom cenom od 999 € (uključujući pdv).\nNovi tanki i elegantni Lenovo ThinkPad X1 Extreme će omogućiti korisnicima da obavljaju intenzivne zadatke zahvaljujući diskretnoj NVIDIA GeForce grafici i najnovijim Intelovim Intel Core procesorima koji poseduju integrisan Gigabit Wi-Fi, a uključuju Core i9.11. Podrška za više monitora omogućava multitasking, a RapidCharge tehnologija puni bateriju do 80 procenata u samo 60 minuta. Njegov ekran rezolucije 4K, sa stoprocentnim Adobe RGB prikazom boja sa Dolby Vision HDR i Dolbi Atmos zvukom postavljaju standarde za kreiranje sadržaja na ovom uređaju. Inovativne bezbednosne funkcije uključuju ThinkShutter poklopac kamere, Windovs Hello tehnologiju prepoznavanje lica i čitač otisaka prstiju. ThinkPad X1 Ektreme će biti dostupan u EMEA regionu u septembru sa početnom cenom od 1,695 € (bez PDV-a).\n"Uzbuđeni smo što vidimo nove uređaje koji objedinjuju neverovatne performanse, povezivost, intuitivna glasovna iskustva i efikasnost baterije zahvaljujući najnovijoj osmoj generaciji Intel Core procesora", rekao je Chris Walker, potpredsjednik Client Computing grupe u kompaniji Intel. "Intel i Lenovo imaju dugu istoriju saradnje koja je rezultirala neverovatnim inovacijama za prenosive računare što se i primećuje sa ovom novom linijom uređaja."\nNovi Star Wars: Jedi Challenges dobija Dark Side ekspanziju i limitiranu seriju Kylo Ren Lightsaber uređaja\nSlaveći dostupnost novih sadržaja za "Tamnu stranu", u pripremi je i ograničena serija Lightsaber kontrolera modelovanih po legendarnom oružju Kila Rena u filmovima. Ovaj dodatak će biti dostupan na odabranim tržištima tokm zime. U SAD je očekivana cena 99,99 dolara a proizvod će moći da se kupi u Lenovo online prodavnici i još 9 odabranih on-line prodavnica. Kontroler je u potpunosti kompatibilan sa svim sadržajima u aplikaciji Jedi Challenges.\nHonor Play i Audi sklopili partnerstvo o promociji\nLenovo predstavio ThinkPad X1 Extreme uz DolbyVision HDR displej


Sloga traži gašenje Socijalno-ekonomskog saveta u Kragujevcu | УДРУЖЕНИ СИНДИКАТИ СРБИЈЕ "СЛОГА"\nHome » OBAVEŠTENJA » Sloga traži gašenje Socijalno-ekonomskog saveta u Kragujevcu\nUdruženi sindikati Srbije „Sloga“- sindikat zdravstva i socijalne zaštite, kao reprezentativna sindikalna organizacija zahtevaju od nadležnih institucija da u skladu sa zakonom donesu rešenje o gašenju Socijalno – ekonomskog saveta Kragujevca, jer je nelegitiman.\nSloga je na osnovu zahteva za pristup informacijama od javnog značaja nadležnom Ministarstvu došla do podataka da u trenutku osnivanja lokalnog SES-a predstavnici jedne od strana, poslodavaca, nisu ispunjavali uslove u skladu sa zakonom.\nZahtevom je traženo da se dostavi informacija o utvrđivanju reprezentativnosti Opšteg udruženja preduzetnika „Sloga“ i Asocijacije privatnih preduzetnika „Šumadija“. Nakon podnetog zahteva, lice ovlašćeno za postupanje po zahtevima za pristup informacijama od javnog značaja Ministarstva za rad, zapošljavanje, boračka i socijalna pitanja dostavlja odgovor u kome se navodi da pomenuta udruženja sa sedištem u Kragujevcu „Nisu upisana u Registar udruženja poslodavaca u sladu sa Zakonom o radu, zbog čega nisu ispunjeni uslovi za utvrđivanje reprezentativnosti”.\nOvo zapravo znači da Socijalno – ekonomski savet od trenutka osnivanja 2005.godine ne ispunjava uslove i posluje nelegitimno, tako da su sve donešene odluke takođe nelegitimne i ništavne.\nUdruženi sindikati Srbije „Sloga“ – sindikat zdravstva i socijalne zaštite, kao reprezentativna sindikalna organizacija na teritoriji grada Kragujevca ne učestvuje u farsi tripartitnog dijaloga na relaciji Sindikati – poslodavci -Vlada, jer ne želi da daje legitimnost nelegitimno osnovanom telu.\nShodno tome, nadležnom Ministarstvu smo i Zahtev za gašenje lokalnog SES- a, a celu inicijativu podržao je i regionalni poverenik iz UGS „Nezavisnost“ za grad Kragujevac, koji takođe smatra da on mora biti formiran u skladu sa zakonom.\n„Sloga“ će, takođe, pokrenuti inicijativu za formiranje novog SES – a u skladu sa svim pozitivnim pravnim propisima koji regulišu ovu oblast i poziva sve zainteresovane sindikate i udruženja koja ispunjavaju uslove u skladu sa zakonom, da podrže našu inicijativu za gašenje i da nakon toga svi zajedno formiramo novi, što je u najboljem interesu za sve zaposlene na teritoriji grada Kragujevca.\nUdruženi sindikati Srbije „Sloga“- sindikat zdravstva i socijalne zaštite\nNAZAD: Veselinović: Vlast pred izbore želi glasove\nNAPRED: Uzbunjivač Trbović vraćen u MUP ali poslat u PS Opovo


Dan sjećanja na žrtve NATO bombardovanja i agresije na Republiku Srpsku biće obilježavan 9. septembra, na datum kada su usljed djelovanja NATO-a ubijeni brat i sestra Radmila i Radenko Galinac, odlučeno je na današnjem sastanku pododbora za obilježavanje ovog događaja koji je održan u Istočnom Sarajevu.\nPomoćnik ministra rada i boračko-invalidske zaštite Republike Srpske Radomir Graonić rekao je nakon sastanka da će tog dana u 10.30 časova u Hramu Svetog Petra Zimonjića Sarajevskog u Vojkovićima u Istočnoj Ilidži biti služen parastos za sve nevine žrtve NATO agresije, a potom će u 11.00 časova na grobove brata i sestre Galinac, na groblju u naselju Grlici, biti položeni vijenci i cvijeće.\nPrema njegovim riječima, u 12.00 časova će u Kulturnom centru u Istočnom Novom Sarajevu biti održana prigodna duhovna akademija.\nDogovoreno je i postavljanje bilborda po gradu Istočno Sarajevo kako bi javnost bila informisana o ovom događaju.\nPodržan je prijedlog da Grad Istočno Sarajevo pokrene inicijativu za podizanje spomen-obilježja u znak sjećanja na žrtve stradale u NATO bombardovanju i agresiji.\nSastanku su prisustvovali predstavnici resornog ministarstva i Gradske uprave, opština u sastavu grada Istočno Sarajevo, opština Han Pijesak, Kalinovik i Čajniče, te boračkih organizacija.\nGraonić je istakao da se obilježavanjem datuma stradanja srpskih civila u Republici Srpskoj od NATO bombardovanja još jednom šalje poruka o stavu Republike Srpske da je spremna da sarađuje sa ovom alijansom, ali da svoje žrtve ne zaboravlja.\nPrema odluci Odbora Vlade Republike Srpske za njegovanje tradicije oslobodilačkih ratova koja je donesena u martu, kao Dan sjećanja na žrtve NATO bombardovanja u Srpskoj određen je 9. septembar.\nPrijedlog da ovaj događaj dobije republički značaj dao je poslanik u Predstavničkom domu Parlamentarne skupštine BiH Staša Košarac i ovaj događaj biće 27. u kalendaru obilježavanja najvažnijih datuma iz istorije srpskog naroda sa ovih prostora.\nBrat i sestra Galinac bili su jedne od prvih žrtava NATO agresije kada ih je 9. septembra 1995. godine na srušenom mostu kod Semizovca, kod Sarajeva, ubio pilot NATO avijacije.\nIstočno Sarajeva Dan sjećanja NATO


Pravni fakultet Nis : strana 2 : Južne vesti\nNišlije ponovo najbolje na simulaciji suđenja iz oblasti diskriminacije\n10:08, 15. 12. 2017.\nPobednički pehar vratio se u Niš, a ove godine osvojio ga je tim Pravnog fakulteta u kome su bili studenti Miljana Stratijev, Aleksandra Stošić i Ivan Mitić, koji je nagrađen i za najboljeg govornika na nacionalnom takmičenju u simulaciji suđenja iz oblasti zaštite od diskriminacije.\nAmerički pravni savetnik: Ne bojte se da postavljate pitanja\n12:11, 3. 12. 2017.\n“Nemojte se plašiti da priznate da vam je potrebna pomoć, ne bojite se grešaka i nikada se ne plašite da postavljate pitanja” poručio je studentima pravni savetnik za borbu protiv korupcije Valter Pelker. On je održao predavanje na Pravnom fakultetu u Nišu i studentima preneo svoje višegodišnje iskustvo.\nTim Pravnog fakulteta ponovo najbolji u Srbiji\n10:25, 25. 5. 2017.\nSimulirajući krivični postupak, sedmočlani tim Pravnog fakulteta u Nišu je u grupnoj fazi na nacionalnom takmičenju u Beogradu ponovovo briljirao. Studenti su bili podeljeni u ekipu odbrane i optužbe, a njihov zadatak je bio da ono što su dosad naučili, primene u praksi.\nTribina u Nišu za buduće pravnike\n11:34, 22. 5. 2017.\nStudenti svih godina i nivoa studija koji bi da čuju više o tome kako je biti pravnik, nauče nešto o domaćem pravosuđu i izazovima sa kojima se susreću oni koji se bave ovim poslom, mogu da posete tribinu koja će biti održana u Sali za sednice niškog Pravnog fakulteta, 23. maja od 12 sati.\nTribina na Pravnom o štetnosti rijaliti programa\n15:38, 16. 5. 2017.\nDa bi podigli svest društva o tome koliko je štetan uticaj rijaliti sadržaja, niški profesori i pisac govoriće na tribini “Možemo li bolje od rijaliti kulture?”. Početak tribine najavljen je za večeras u 18 sati na Pravnom fakultetu.\nBuduće pravnice iz Niša ponovo će se takmičiti u Strazburu\n09:47, 23. 3. 2017.\nPred Evropskim sudom za ljudska prava u Strazburu po treći put će se naći tim niškog Pravnog fakulteta. Studentkinje su kao prvoplasirane na Reginalnom takmičenju iz oblasti ljudskih prava stekle pravo da svoje znanje i veštine odmere sa ekipom iz Skandinavije, na finalnom takmičenju koje će biti održano u novembru.\nOdlaže se Karićevo predavanje na niškom Pravnom fakultetu\nNakon negodovanja dela javnosti i polemike na društvenim mrežama o tribini Bogoljuba Karića, na kojoj je studentima trebalo da govori o ekonomiji i privredi, organizatori su odlučili da termin predavanja odlože, kako njegov dolazak ne bi bio "stavljen u kontekst aktuelnih političkih dešavanja".\nNajavljeno Karićevo predavanje na Pravnom, mnogi negoduju\n14:51, 9. 3. 2017.\nBogoljub Karić, koji je donedavno bio na međunarodnoj poternici zbog afere pri prodaji "Mobtela", održaće studentima Pravnog fakulteta predavanje o ekonomiji i privredi. Mnogi građani su burno reagovali na društvenim mrežama, a organizatori kažu da je reč o "veoma cenjenom i poštovanom čoveku u inostranstvu" i najavljuju goste iz gradske vlasti.\n13:42, 20. 2. 2017.\nSvi koji smatraju da su zbog svoje nacionalnosti, pola, vere, političkog ubeđenja diskriminisani, a nemaju para za advokate i savete, od 23. februara će dva puta nedeljno moći da dobiju besplatnu pravnu pomoć u okviru Pravne klinike.\nPredavanje Vanje Bulića na Pravnom o uticaju devedesetih na novinarstvo\n10:22, 12. 2. 2017.\nKako su ratovi u regionu uticli na medije, kako je došlo do propadanja kulture informisanja devedestih i zašto je tada počela da se menja novinarska profesija i etika u Srbiji, ali i kako je “turbofolk” uticao na kulturu u društvu, samo su neke od teme o kojima će na Pravnom fakultetu u Nišu govoriti novinar i publicista Vanja Bulić.\nStudenti niškog Pravnog fakulteta ponovo uspešni u Evropi\n17:01, 19. 1. 2017.\nIako su pravosuđe i poštovanje ljudskih prava u našoj zemlji često na meti osude, niški studenti Pravnog fakulteta već nekoliko godina pokazuju da ima nade da se takva situacija promeni. Oni su na takmičenju u Varšavi koje se tiče zaštite ljudskih prava i sloboda osvojili 3. mesto.\nProblemi osoba sa invaliditetom na tribini u Nišu\n11:41, 11. 1. 2017.\nDiskriminacija i nasilje nad osobama sa invaliditetom, ali i pozitivni primeri iz prakse i njihova zaštita, neke su od tema tribine “Nekima sitnica, nekima prepreka”. Stručnjaci iz ove oblasti će prisutnima govoriti u sali za sednice niškog Pravnog fakulteta, 12. januara od 17 do 19 sati.\nPredavanje Vuka Jeremića na niškom Pravnom fakultetu\n14:21, 19. 12. 2016.\nSvoja iskustva o kandidaturi za generalnog sekretara Ujedinjenih nacija, Nišlijama će preneti Vuk Jeremić na predavanju u amfiteatru Pravnog fakulteta, 22. decembra od 17 sati.\nBivši obaveštajac drži tribinu na Pravnom fakultetu u Nišu\n12:35, 13. 12. 2016.\nO tome kakva je bila bezbednosna politika SFRJ, a kakva je danas, ali i o radu u tajnoj službi, govoriće u sredu 14. decembra na Pravnom fakultetu Božidar Spasić, bivši visoki funkcioner jugoslovenske tajne policije. Inače, Spasić je u Belgiji osuđen za naručivanje ubistva političkog aktiviste.\nTribina na Pravnom o Brexitu, Trampu i sivoj ekonomiju\n11:51, 9. 12. 2016.\nKako će Brexit uticati na Balkan, kako će se izbor novog predsednika Amerike odraziti na naš region i kako siva ekonomija utiče na razvoj zemlje, teme su o kojima će svi zainteresovani moći nešto više da čuju na tribini u utorak, 13. decembra od 17 sati, na Pravnom fakultetu u Nišu.\nBulatović drži tribinu na Pravnom fakultetu u Nišu\n11:45, 1. 12. 2016.\nO funkcionisanju sistema lokalne samouprave studentima Pravnog fakulteta u Nišu, ali i ostalim zainteresovanim Nišlijama, pričaće gradonačelnik Niša Darko Bulatović.\nUskoro besplatna pravna pomoć za diskriminisane i marginalizovane\n09:19, 12. 10. 2016.\nOd 15. januara niški student prava će besplatno pomagati diskriminisanim građanima u okviru Pravne klinike. Ova oblast i dalje je nedovoljno razvijena u Srbiji, a ljudi ne prepoznaju kada im je prekršeno pravo na ravnopravnost, kaže profesorka Nevena Petrušić.\nTribina na Pravnom fakultetu o nagodbama funkcionera\n14:21, 8. 9. 2016.\nZbog sve češćih informacija o visokim gradskim funkcionerima koji su "nagodbom" sa pravosudnim organima izbegli suđenje i moguće zatvorske kazne, "Južne vesti", Osnovno javno tužilaštvo i Osnovni sud u Nišu organizuju diskusiju sa studentima prava i novinarstva.\nStudenti Pravnog najbolji u Srbiji u simulaciji suđenja\n13:15, 3. 6. 2016.\nPodeljeni u ekipu odbrane i ekipu optužbe, devetočlani tim niškog Pravnog fakulteta pobedio je pet pravnih fakulteta iz zemlje na Nacionalnoj simulaciji krivičnog postupka.


Marko Đurić, ambasador Srbije u SAD, kaže da je ponosan na aktuelnu politiku Srbije koju vodi predsednik Aleksandar Vučić i zahvaljujući kojoj svedočimo boljem pozicioniranju Srbije na svetskoj političkoj i ekonomskoj mapi.\n-2021. godina je bila godina ubrzanog ekonomskog, infrastrukturnog, bezbednosnog i spoljnopolitičkog rasta i razvoja Srbije. U tom smislu meni kao ambasadoru Srbije zadatak je bio odgovoran, ali i nešto lakši da prenesem istinitu i ažurnu sliku o dešavanjima u Srbiji. Kada predstavljate zemlju koja ima najveći privredni rast u Evropi to je logična prva rečenica u svakom ozbiljnijem razgovoru sa ljudima koje upoznajem, rekao je Đurić za Pink.rs.\nNa pitanje kakva je mogućnost saradnje sa SAD, on kaže da su poslovne mogućnosti za unapređenje odnosa rezultirale ugovorima vrednim stotine miliona dolara za našu državnu namensku industriju, kao i da sa ponosom može da kaže da je ambasada Srbije pomogla uspostavljanju kontakata ne samo u toj sferi nego i u drugim.\n-Kada je reč o američko-srpskim odnosima generalno, ovo je bila godina u kojoj smo produbili uticaj i srpsko prisustvo u kongresu SAD. Kokus prijateljstva sa Srbijom u Kongresu SAD je više nego udvostručen ove godine. Ja sam lično kao ambasador imao trocifren broj sastanaka sa predstavnicima američkog kongresa. Mnogi od tih ljudi nisu u fokusu pažnje svakodnevno imali Srbiju, tako da je ta prilika da se njima predstavi nova slika Srbije koja nije ona iz devedesetih godina, bila jedinstvena i dragocena, naveo je Đurić.\nGovoreći o predstavljanju projekta Otvoreni Balkan u SAD, on je naveo da je inicijativa predsednika Vučića koju je zajedno sa nekim drugim liderima pokrenuo jedna od najboljih stvari za predstavljanje nove paradigme politike u našoj zemlji i našem regionu i da je naišla na univerzalnu podršku u političkim krugovima SAD.\nNa pitanje koji su problemi sa kojima se najčešće suočava, Đurić navodi da mi političku infrastrukturu u SAD nismo razvijali decenijama, da nismo dovoljno ulagali.\n-Nakon raspada Jugoslavije mi nismo ni zgradu ambasade imali u Vašingtonu, nego smo iznajmljivali neki privatni prostor. Sada se to menja. Predsednik Vučić je kao značajan prioritet dao izgradnju srpske infrastrukture u SAD i u okviru toga mi možemo samo da prosperiramo. Nabavljamo novu fenomenalnu zgradu ambasade na kilometar od Bele kuće. Već intenzivno radimo na ujedinjenju i ukrupnjenju srpskog političkog faktora u Americi kako bi se na medijskoj i javnoj sceni emitovale drugačije poruke o Srbiji, naveo je Đurić.\nDodao je da predsednik Vučić ima viziju snažne Srbije koja podrazumeva da njena spoljna politika počiva na stubovima dobrih odnosa sa velikim silama.\n-Moj mali i veoma odgovoran deo posla je da pokušam da u periodu dok sam ambasador u SAD doprinesem izgradnji infrastrukture koja će doprineti da ti odnosi sa SAD sa budućim generacijama budu usidreni na solidnim temeljima i da moji naslednici kao budući ambasadori u SAD zateknu i dobro uređenu i dobro organizovanu ambasadu i isti takav srpski lobi. Sledeći viziju predsednika Aleksandra Vučića mi u Americi gradimo novi snažan srpski lobi, poručio je Đurić.